text:
Милли электрон китапхананың эшмәкәрлеге ҡануни яҡтан көйләү талап итә — Зөһрә Рәхмәтуллина Фото: Олег Яровиков
Милли электрон китапхананың эшмәкәрлеге ҡануни яҡтан көйләү талап итә — Зөһрә Рәхмәтуллина
Милли электрон китапхананың эшмәкәрлеге ҡануни яҡтан көйләү талап итә — Зөһрә Рәхмәтуллина Фото: Олег Яровиков
ӨФӨ, 2015 йыл, 25 ноябрь. /«Башинформ» мәғлүмәт агентлығы, Ғәлиә Нәбиева/.
Милли электрон китапхананың эшмәкәрлеге ҡануни яҡтан көйләү талап итә. Ул 2004 йылда Рәсәй дәүләт китапханаһы башланғысы менән булдырыла башлаған, бөгөн был проектта алты федераль һәм 27 төбәк китапханаһы, шул иҫәптән Башҡортостандың Милли китапханаһы ҡатнаша. Мәҙәниәт буйынса совет Милли электрон китапхананың үҫеш мөмкинлектәрен тикшерҙе. Уның эшендә Дәүләт Думаһының Мәҙәниәт буйынса комитеты рәйесе урынбаҫары Зөһрә Рәхмәтуллина ҡатнашты.
«Бөгөн беҙ яңы мәғлүмәт технологиялары осоронда йәшәйбеҙ. Илебеҙ заман менән бергә атларға тейеш. Донъяла үҙен аҡлаған ошондай милли мәғлүмәт системаларын булдырыу тәжрибәһе бар, — тип билдәләне үҙ сығышында Зөһрә Рәхмәтуллина. — Милли электрон китапхана илдең интеллектуаль, фәнни-техник, мәҙәни-мәғариф ҡеүәтен артабан үҫтереү өсөн бик мөһим».
Депутат фекеренсә, китапхана эше өлкәһендәге яңылыҡты тормошҡа ашырыу өсөн ойошмаларҙың, ҡулланыусыларҙың һәм дәүләттең ҡарашын иҫәпкә алып, тармаҡ ҡануниәтенә үҙгәрештәр индерергә кәрәк. Закон проектын ҡабул итеү Милли электрон китапхана булдырыу мәсьәләләрен асыҡлау өсөн етди эш талап итә. Документ тәү сиратта фонд ойоштороуҙың ғилми, мәҙәни һәм башҡа өҫтөнлөктәрен, шулай уҡ мәғлүмәт ресурстарын һайлап алыуҙың төп принциптарын һәм алымдарын билдәләргә тейеш.
Белешмә. Рәсәй Хөкүмәте Дәүләт Думаһына «Милли электрон китапхана» мәғлүмәт системаһын үҫтереү тураһында закон проектын индерҙе. Был ресурс һәр кемгә рус телендәге нәфис һәм ғилми әҙәбиәт менән танышыу мөмкинлеге бирәсәк.


c: text/html

text:
Идёт приём заявок на самые массовые международные олимпиады проекта "Инфоурок"
Для учителей мы подготовили самые привлекательные условия в русскоязычном интернете:
1. Бесплатные наградные документы с указанием данных образовательной Лицензии и Свидeтельства СМИ;
2. Призовой фонд 1.500.000 рублей для самых активных учителей;
3. До 100 рублей за одного ученика остаётся у учителя (при орг.взносе 150 рублей);
4. Бесплатные путёвки в Турцию (на двоих, всё включено) - розыгрыш среди активных учителей;
5. Бесплатная подписка на месяц на видеоуроки от "Инфоурок" - активным учителям;
6. Благодарность учителю будет выслана на адрес руководителя школы.
Подайте заявку на олимпиаду сейчас - https://infourok.ru/konkurs
Башҡортостандың халыҡ шағиры Мостай Кәрим ижадына арналған
музыкаль кисә.
Хәкимйәнова Лилиә Әхмир ҡыҙы,
Өфө районы Авдон урта дөйөм белем биреү мәктәбе
Сараның маҡсаты:
1.Мостай Кәримдең тормош юлы һәм ижады менән тулыраҡ таныштырыу.
2.Уның ижадына ҡарата уҡыусыларҙа ҡыҙыҡһыныу уятыу.
3.Балаларҙың ижади әүҙемлеген үҫтереү.
Йыһазландырыу:китаптар күргәҙмәһе, шағирҙың портреты, интерактив таҡта Мәҙәниәт йылына арналған эмблема.
Сәхнә байрамса биҙәлгән. Плакатта шиғыр һүҙҙәре.
Тәбиғәттә шундай миҙгел бар:
Ел тынғас та, япраҡ тирбәлә,
Ҡояш бата тауҙар артына,
Нуры бүленеп ҡала түбәлә.
Тәбиғәттең шундай миҙгелен
Күрһә ине минең йылдарым:
Мин киткәндә, берәй быуатҡа
Бүленеп ҡалһа ине йырҙарым.
1-се уҡыусы
Мостай Кәрим( Мостафа Сафа улы Кәримов) 1919 йылдың 20 октябрендә Шишмә районы Келәш ауылында тыуған.Келәш ауылы Өфөнән 30 саҡрымда, Дим йылғаһы буйында урынлашҡан.Ауылдың тирә-яғында,уйһыуҙарҙа, ҡашлаҡтарҙа әрәмәлектәр ҡусҡыллана, болонлоҡтар ҡуйынында Аҡманай һәм Ишбай күлдәре тонйорап ята.
2-се уҡыусы
Ана шул сөм-ҡара тупраҡлы иген баҫыуҙары, туғайҙар күрке, Дим буйы йәме, һыуҙар тәме, табандар аша йылыһын тойған тыуған ер, шағир күңеле аша уҙып, аҙаҡ үҙҙәре бер илһам ризығына, затлы образдарға әйләнәсәк туған шиғри бишек ул.
3-сө уҡыусы
Мостафа бик ишле ғаиләлә үҫә. Атаһы Сафа ике ҡатын менән йәшәй. Ғаиләлә 16 кеше була. Ләкин өйҙә көндәштәр араһында ла, балалар араһында ла һис тауыш-маҙар булмаған, ишле ғаилә бик татыу йәшәгән. Мостафа хатта балиғ булғансы байтаҡ йылдар ҡайһыһы үҙ тыуған әсәһе икәнен дә айырмаған; уның өсөн икеһе лә берҙәй әсәй: оло һәм кесе әсәй.
4-се уҡыусы
Мостай Кәримдең бала сағы тыуған ауылының, тымыҡ Дим буйы тәбиғәтенең матур ҡосағында уҙа. Ата кеше улын ер һөргәндә ат башында йөрөтә, төнгөлөккә үҙе менән ала. Атаһы улын эшкә күндереү менән бергә, тыуған ер тәмен тойҙорторға,сер-хикмәттәрен беремтекләп аңлатырға ла сараларын таба.
5-се уҡыусы
Һүҙгә оҫта оло инәйҙең һөйләгән иҫ киткес мауыҡтырғыс әкиәттәре. Ҡойған йомаҡтары,әйткән мәҡәлдәре баланың хыял ҡанатын үҫтерә,зиһенен байыта, донъяға һоҡланыу, күңелендә гүзәллек тойғоһо тәрбиәләй. Оло инәйҙең кендексе әбей саҡтары ла эҙһеҙ ҡалмай.Бала тыуған йортта кендексе әбей аҙналар буйына ҡунаҡ булып ята: әсә менән йөрөгән улы ла шул һый-хөрмәт эсендә. Шуғалыр ҙа, күрәһең, кешенең донъяға килеү хәбәре һәм бала ҡәҙерләү йолаһы уның күңеленә айырыуса ҡәҙерле һәм изге хис булып урынлашып ҡала. Оло инәй үҙе аҙаҡ улының «Беҙҙең өйҙөң йәме», «Өс таған» повестарында мөләйем өләсәйҙәрҙең прототибы булып китә.
1-се уҡыусы
Бәләкәй Мостафа тиҫтерҙәре менән ырҙын арттарында үҙҙәренең уйын һөрөнтө ерҙәрен, туғайҙарын яһап ебәргәндәр, хатта һәр йыл һайын йүгереш, көрәш һәм бүтән төрлө ярыштары менән үҙ һабантуйҙарын ҡороп ташлайҙар, еңеүселәргә төрлө кәнфит, сәй, һабын ҡағыҙҙарынан торған тәтәй бүләктәр өләшәләр.
2-се уҡыусы
Замана балаларынан һуғыш уйындары ла ситтә ҡалмай. Тик улар бүленешеп уйнағанда һәр береһенә ил исеме табып бөтә алмай йонсойҙар.Аптырағас, “ Рукавказ”, “Рукарпат” кеүек яңы исемдәр уйлап сығаралар.
3-сө уҡыусы
Мостафа тыуған ауылы мәктәбендә уҡый. Мортаза ағаһынан ҡала Мостафа үҙ ырыуҙарында хәреф таныған икенсе кеше. Уға хәтле үҙ ата-бабаларының хатта ҡултамғаларын ҡуйырлыҡ та мәғлүмәттәре булмаған. Ҡултамға урынына бер аҙ һәнәккә, бер аҙ тауыҡ аяғына оҡшаш тамға һалғандар.
4-се уҡыусы
Мәктәп йылдары, китап Мостафаны ғилем донъяһына алып инә. Ҡыҙыл галстуклы пионерҙың онотолмаҫ мәктәп йылдары китап аҡтарып, зәңгәр колонналарҙа барабан ҡағып, борғо өрөп, костерлы дозор төндәре, әкиәт төҫлө оло хыялдар менән биҙәлеп уҙа.
5-се уҡыусы
Иркен үҫтем һәм күрмәнем
Тормош тарлығын,
Һәм белмәнем мин донъяла
Ҡайғы барлығын.
Үтте балалыҡ, әйтерһең,
Ул йәйге болот,
Төнгө костер янындағы
Әкиәт булып.
1-се уҡыусы
Тулы булмаған урта мәктәпте тамамлағас, 1935 йылда Өфө педрабфагына уҡырға инә.Ошо йылда уның “Зөбәйҙә һәм бәпкәләр» исемле тәүге шиғыры баҫылып сыға.1936-1937 йылдарҙа «Ленинсе» газетаһында шиғырҙары йышыраҡ күренә башлай.
2-се уҡыусы
Сәскәләр йыйырһың һайлап,
Тештәрең төҫлө ағын,
Күҙҙәрең төҫлө зәңгәрен,
Иренең төҫлө алын.
Уйна әйҙә,шаян һеңлем,
Күңелең күбәләк булғас,
Тыуған илең гөл баҡсаһы
Хуш еҫен һибеп торғас.
«Гөлдәр миңә һаумы,һаумы тиҙәр” йыры яңғырай.
3-сө уҡыусы
1938 йылда «Отряд ҡуҙғалды» шиғырҙар йыйынтығы, 1941 йылда « Яҙғы тауыштар» исемле китабы донъя күрә.
Күңел яҙҙы һөйә шуның өсөн-
Ул өр-яңы йәшәү уята,
Йәш бөрөләр шартлап япраҡ була,
Һәм кәкүккә яңы моң ҡайта…
Йәшәү бәхетен йырҙарына ҡойоп,
Ҡоштар оя үрә ҡыуаҡта,
Ҡар һыуҙары аҡҡас, тау битенә,
Ынйы сәскә килә ҡунаҡҡа.
4-се уҡыусы
1941 йылда хәрби хеҙмәткә алына. 1942 йылдың февралендә Муром ҡалаһында хәрби училищене тамамлағас, артиллерия дивизионында элемтә начальнигы итеп тәғәйенләнә.1942 йылдың авгусында дошман снарядының утлы бер ярсығы уның күкрәк кеҫәһендәге комсомол билетын тишеп, йөрәк япмаһына саҡ ҡына етмәй ҡала.
Ҡалҡыулыҡта, уйһыулыҡта атака!
Мәңгелектән өҫтөн минуттар,
Туп шартлауы булып үлем көлә
Һәм уттар, һәм уттар, һәм уттар!..
Ер яна!
5-се уҡыусы
Ярты йылға яҡын госпиталдә булғандан һуң, Воронеж фронтының «За честь Родины» газетаһында эшләй. 1943 йылдың авгусында 3-сө Украина фронтына ебәрелә. Һуғышты Австрияның баш ҡалаһы Венала тамамлай.
«Өсөнсө көн тоташ ҡар яуа” йыры яңғырай.
1-се уҡыусы
1942 йылда «Декабрь йыры», 1942-44 йылдарҙа «Үлмәҫбай», 1961 йылда «Ҡара һыуҙар», 1947 йылда «Ҡайтыу» исемле китаптары баҫыла.
2-се уҡыусы
1954 йылда “Европа-Азия», 1961-«Йылғалар һөйләшә», 1978 - «Мөхәббәттең дүрт миҙгеле», 1986 -«Заманалар»шиғри йыйынтыҡтары баҫыла.
М.Кәрим һүҙҙәренә «Йылғалар төнөн һөйләшә” йыры яңғырай.
3-сө уҡыусы
1967 йылда «Айгөл иле», 1981-»Йәйәүле Мәхмүт» драмалары , 1958 -«Ҡыҙ урлау» комедияһы, 1963 –“Ай тотолған төндә», 1971-«Салауат.Өн аралаш ете төш.» ,1975 -«Ташлама утты, Прометий» трагедиялары донъя күрә.
Мостай Кәрим «Беҙҙең өйҙөң йәме» (1951), «Өс таған» ( 1966), «Ярлыҡау» (1986), “Оҙон-оҙаҡ бала саҡ » (1976) повестарының авторы ла.
4-се уҡыусы
Мостай Кәрим - күп яҡлы талант эйәһе. Драматургия, проза һәм художестволы публицистика, тәржемә өлкәһендәге эшмәкәрлеге үҙе бер оло әҙәби донъя.
Мостай Кәрим күренекле йәмәғәт эшмәкәре лә. 1953 йылда БАССР-ҙың Юғары Советы депутаты, РСФСР Юғары Советының IV-XI саҡырылыштары депутаты, КПСС-тың XIX-XXVII съездары делегаты, РСФСР Яҙыусылар Союзы идаралығы
Секретаре, БАССР Яҙыусылар Союзы идаралығы председателе.
5-се уҡыусы
Тыуған иле, халҡы алдында күрһәткән хеҙмәттәрен юғары баһалап, Мостай Кәримгә Башҡортостандың халыҡ шағиры тигән маҡтаулы исем бирелә.Халҡы , әҙәбиәте алдында күрһәткән хеҙмәттәре өсөн ул Хеҙмәт Ҡыҙыл Байрағы ,”Почет Билдәһе”, Ҡыҙыл Йондоҙ, Ватан һуғышы ордендары менән бүләкләнде. Шулай уҡ Мостай Кәрим Ленин исемендәге,СССР, РСФСР, БАССР –ҙың дәүләт премиялары лауреаты.
1-се уҡыусы
Мостай Кәримдең исемен мәңгеләштереү маҡсатында уның исемен Башҡортостандың Милли Йәштәр театры, Өфө ҡалаһының бер урамы,Шишмә районы Келәш ауылы мәктәбе йөрөтә.Тыуған ауылында йорт-музейы асылған. Тыуған ауылына кергән ерҙәге ҡоҙоҡто ла Мостай Кәримдең илһам сығанағы тип атайҙар. Өфөлә, Энгельс урамындағы бер йорттоң фасадына, шағирҙың бюсы менән мемориал таҡта ҡуйылған.Профсоюздар йорто алдында һәйкәл ҡуйылған.
«Юлдарым һиңә бара” йыры менән кисә тамамлана.
Самые низкие цены на курсы профессиональной переподготовки и повышения квалификации!
Предлагаем учителям воспользоваться 50% скидкой при обучении по программам профессиональной переподготовки.
После окончания обучения выдаётся диплом о профессиональной переподготовке установленного образца (признаётся при прохождении аттестации по всей России).
Обучение проходит заочно прямо на сайте проекта "Инфоурок".
Начало обучения ближайших групп: 18 января и 25 января. Оплата возможна в беспроцентную рассрочку (20% в начале обучения и 80% в конце обучения)!
Подайте заявку на интересующий Вас курс сейчас: https://infourok.ru/kursy
УЖЕ ЧЕРЕЗ 10 МИНУТ ВЫ МОЖЕТЕ ПОЛУЧИТЬ ДИПЛОМ
от проекта "Инфоурок" с указанием данных образовательной лицензии, что важно при прохождении аттестации.
Если Вы учитель или воспитатель, то можете прямо сейчас получить документ, подтверждающий Ваши профессиональные компетенции. Выдаваемые дипломы и сертификаты помогут Вам наполнить собственное портфолио и успешно пройти аттестацию.
Список всех тестов можно посмотреть тут - https://infourok.ru/tests

robotstxt: allowed

filter: keep


text:
Бер аҙнала Өфөнөң икенсел күсемһеҙ милек баҙарында хаҡтар бер ярым процентҡа артҡан
Уҙған аҙнала Өфөнөң икенсел күсемһеҙ милек баҙарында бар сегменттарға ла хаҡтар артыуы күҙәтелгән. Дөйөм күрһәткес – плюс бер ярым процент. Бөгөн икенсел торлаҡтың бер квадрат метры яҡынса 40,9 мең һум тора.
Ғәҙәттәгесә иң ҙур һорау менән ҡулланған һәм иң ҡиммәт торлаҡ категорияһы – бер бүлмәле фатирҙар. Уларҙың квадрат метры уртаса 43,69 мең һум менән тәҡдим ителә – был үткән аҙна менән сағыштырғанда 1,3 прцентҡа күберәк. Ике бүлмәлеләр хаҡы — 40,47 мең һум (плюс 1,3 процент), өс бүлмәлеләрҙеке — 38,89 мең һум (плюс 1,5 процент).
Күп бүлмәле фатир хаҡы – квадрат метрына 40,06 мең һум (плюс бер процент).
Элиталы торлаҡ хаҡы – квадрат метрына 60,8 мең һум. Был хаҡтарҙың дөйөм индексында иҫәпкә алынмай.
Өфөнөң икенсел милек баҙарындағы хәлдәр торошон аҙна һайын “Эксперт” күсемһеҙ милек агентлығы селтәре аналитиктары күҙәтеп бара. Уларҙың билдәләүенсә, үрҙә килтерелгән һандар — фатир һатыусылар һораған хаҡ. Ысынбарлыҡта килешеү хаҡы биш-ун процетҡа түбәнерәк була.
«Эксперт» баҙар индикаторын да иҫәпләй: Өфө торлағының килем индексы 8,0 банк депозитына тиң, ипотека кредитының баҙар индексы — 12,5 процент һәм ипотека кредиты менән ҡулланыу мөмкинлеге индексы — 0,4.
Өфөләге иң арзан фатир бөгөнгө көндә 1,1 миллион һум тора. Был 33 квадрат метрлыҡ бер бүлмәле фатир Төхвәт Йәнәби урамында урынлашҡан. Иң ҡиммәт фатир 20 миллион һум менән иҫәпләнә: Цюрупа урамы, биш бүлмәле, 150 квадрат метр.
Бүлмәләр сегментында иң арзан хаҡ – 500 мең һум: Вологда урамы, 10,4 «квадрат». Максималь хаҡ – 980 мең һум: Ленин урамы, 22 квадрат метр.
Һатыуға ҡуйылған иң ҡиммәтле коттедж 18 миллионға тәҡдим ителә: 8 Март ҡасабаһы, 297 квадрат метр, ете сутый ере шәхси милек булараҡ рәсмиләштерелгән.


text:
Ауыл биләмәләрен тотороҡло үҫтереү концепцияһы раҫланды
Рәсәй Федерацияһы Хөкүмәте 2020 йылға тиклем осорға ауыл биләмәләрен тотороҡло үҫтереү концепцияһын раҫланы.
Ауылды үҫтереү һәм төҙөкләндереү — дәүләт сәйәсәтенең мөһим стратегик бурыстарының береһе. Уны хәл итеү илдең аҙыҡ-түлек именлеген тәьмин итеүгә, Рәсәй иҡтисадының конкуренцияға һәләтлелеген күтәреүгә һәм граждандарҙың көнкүрешен яҡшыртыуға булышлыҡ итәсәк.
БР Ауыл хужалығы министрлығы матбуғат хеҙмәте хәбәр итеүенсә, Концепцияның өҫтөнлөклө йүнәлештәре араһында — демографик үҫеште стимуллаштырыу һәм ауыл еренә күсенеү өсөн шарттар тыуҙырыу; ауыл иҡтисадын диверсификациялау һәм ауыл халҡының килем табыу сығанаҡтарын киңәйтеү; ауыл халҡының торлаҡ шарттарын яҡшыртыу; заманса социаль, инженер һәм транспорт инфраструктураһы булдырыу.
Документта ауылда мәшғүллектең альтернатив төрҙәрен, бәләкәй һәм урта эшҡыуарлыҡты, кадрҙар потенциалын үҫтереү мәсьәләләренә айырым иғтибар бирелә.
2020 йылға тиклем осорға РФ ауыл биләмәләрен тотороҡло үҫтереү концепцияһын тормошҡа ашырыу ауыл биләмәләрен сифат яғынан яңы кимәлгә сығарырға, иҡтисади, социаль һәм экологик мәсьәләләрҙе комплекслы баланслы хәл итеүҙе тәьмин итергә, шулай уҡ ауылдың тәбиғи-ресурс һәм тарихи-мәҙәни потенциалын һаҡларға ярҙам итәсәк.


text:
2009 йыл өсөн фән һәм техника өлкәһендә Дәүләт йәштәр премиялары бирелде
Башҡортостан Хөкүмәте 2009 йыл өсөн фән һәм техника өлкәһендә республика Дәүләт йәштәр премияларын биреү тураһында ҡарар ҡабул итте:
— техник фәндәр өлкәһендә ‒ Вәлиев Александр Николаевич, Китаев Сергей Владимирович, Шаммазов Илдар Айрат улы составындағы авторҙар коллективына «Нефть промыслаларында үҙәк электр насостары фондын файҙаланғанда энергияны һаҡлау» фәнни эше өсөн;
— тәбиғәт фәндәре өлкәһендә ‒ Ҡотлояров Дамир Наил улы, Ҡотлояров Әмир Наил улы составындағы авторҙар коллективына «Башҡортостан Республикаһында ауыл хужалығы тәғәйенләнешендәге ерҙәрҙе деградациянан һаҡлау» фәнни эше өсөн;
— гуманитар фәндәр өлкәһендә ‒ Солтанморатов Илгиз Зәмфир улына «Этностың социаль-демографик үҫеше» монографияһы өсөн.


text:
Фото:
Алдағы ял көндәрендә ӨМЭПБ хеҙмәткәрҙәренең бишенсе йәштәр фестивале үтәсәк
Фото:
9-11 июлдә «Упҡан» ял йортонда «Өфө моторҙар эшләү производство берекмәһе» асыҡ акционерҙар йәмғиәте хеҙмәткәрҙәренең предприятиеның 85 йыллығына арналған бишенсе йәштәр фестивале үтәсәк. Фестиваль программаһына спорт ярыштары, интеллектуаль һәм ижади конкурстар индерелгән.
«Өфө моторҙар эшләү производство берекмәһе» асыҡ акционерҙар йәмғиәтенең йәмәғәтселек менән бәйләнеш буйынса идаралығынан хәбәр итеүҙәренсә, ярыштарҙа 200-ҙән ашыу кеше ҡатнашасаҡ. Фестиваль сәләмәт тормош алып барыуҙы пропагандалау һәм йәштәрҙе мәҙәниәткә һәм спортҡа ылыҡтырыу маҡсатында ойошторола.


text:
Алмаз Алиулов Испаниянан тыуған яғына ҡайтты
Башҡортостанда тыуып үҫкән, сараһыҙҙан Испаняла йәшәргә мәжбүр булған Алмаз Алиулов Өфөгә ҡайтты. Уны барып алған өләсәһе Фәнүзә Салауат ҡыҙы ейәнен һәм ҡыҙының мәйетен ҡайтарыуҙа ярҙам күрһәткән барлыҡ кешеләргә оло рәхмәтен белдерҙе.
Иҫегеҙгә төшөрәбеҙ, Алмаз Алиулов, әсәһе үлгәндән һуң, сит илдә бер үҙе тороп ҡала. Ошо ваҡытҡа тиклем 11 йәшлек малай Севилья ҡалаһының реабилитация үҙәгендә була. Альбина Алиулованың туғандары малайҙы барып алыу өсөн аҡса эҙләй, уның әсәһе халыҡты социаль яҡлау органдарына мөрәжәғәт итә. «Башинформ» агентлығы алдан хәбәр итеүенсә, республика Президенты Рөстәм Хәмитов малайҙы тыуған яғына ҡайтарыу мәсьәләһен үҙ контроленә алғайны. Һәм, ниһайәт, 30 июлдә Алмаздың өләсәһе Испанияға китә.
— Испанияла беҙ өс көн булдыҡ, — тип һөйләне Фәнүзә Салауат ҡыҙы. – Ҡыҙымдың үлеүенә ышанманым, был хаталыр, тип уйланым. Шуға күрә мин барғансы кремация яһамауҙарын һораным. Әммә, ҡҙғанысҡа ҡаршы, был ысын булып сыҡты.
Етеш тормошта йәшәргә ынтылған, улына матур киләсәк ҡорорға хыялланған Альбина тыуған тупрағында – Баймаҡ районының Комсомол ауылында һуңғы төйәген тапты.
Алмаз 6-сы класҡа барырға планлаштыра. Был ваҡыт эсендә ул испан телен өйрәнеп, дуҫтар табырға өлгөргән. Улар менән Алмаз электрон почта аша аралашып торорға ниәтләй.
Журналистр менән аралашҡандан һуң ул өләсәһе менән тыуған яғы – Баймаҡ районына юлланды.


text:
Дәүләт Йыйылышы-Ҡоролтайҙың 22-се ултырышы асылды
Өфөлә, БР Дәүләт Йыйылышы Йортонда, Башҡортостан Республикаһының дүртенсе саҡырылыш Дәүләт Йыйылышы-Ҡоролтайҙың 22-се ултырышы башланды. Уның эшендә Башҡортостан Республикаһы Президенты Мортаза Рәхимов, БР Дәүләт Йыйылышы-Ҡоролтай Рәйесе Константин Толкачев, БР Хөкүмәте Премьер-министры Раил Сарбаев, Федерация Советы ағзалары һәм Дәүләт Думаһы депутаттары, БР Хөкүмәте ағзалары, федераль ведомстволарҙың территориаль органдары, республика башҡарма власть органдары етәкселәре, Президент Хакимиәте, Дәүләт Йыйылышы Секретариаты һәм республика Хөкүмәте Аппаратының яуаплы хеҙмәткәрҙәре, Башҡортостан Республикаһының суд, хоҡуҡ һаҡлау органдары етәкселәре, киң мәғлүмәт саралары вәкилдәре ҡатнаша.
Депутаттар ҡабул иткән көн тәртибендә Башҡортостан Республикаһы суд участкаларының һигеҙ мировой судьяһы вазифаһына һайлау, 21 республика закон проектын (уларҙан уны – беренсе уҡыуҙа), шулай уҡ федераль закон проекттарын ҡарау, ҡайһы бер мәсьәләләр буйынса ҡарарҙар ҡабул итеү.
Ләкин һанап кителгән мәсьәләләр ултырыштың икенсе өлөшөндә ҡараласаҡ. Иң элек Башҡортостан парламенты депутаттарына Башҡортостан Республикаһы Президенты Мортаза Рәхимов йыллыҡ Мөрәжәғәтнамә менән сығыш яһаясаҡ. 2010 йылғы Мөрәжәғәтнамәнең исеме – «Башҡортостанды артабан модернизациялау: ХХI быуатта именлеккә һәм сәскә атыуға юл (Республикалағы хәлдәр һәм уның 2010 йылдағы төп үҫеш йүнәлештәре хаҡында)”.


text:
Лилиә Ғүмәрова «Дима Яковлев законы»н хуплайФото: Андрей Старостин
Лилиә Ғүмәрова «Дима Яковлев законы»н хуплай
Лилиә Ғүмәрова «Дима Яковлев законы»н хуплайФото: Андрей Старостин
БР Хөкүмәте Премьер-министры урынбаҫары Лилиә Ғүмәрова «Дима Яковлев законы»н хуплауын белдереп сығыш яһаны. Әлеге закон АҠШ граждандарына Рәсәй балаларын уллыҡҡа алыуҙы тыя.
Вице-премьер документтың йәмғиәттә төрлө фекерҙәр тыуҙырыуы менән килешә, әммә, социологик тикшеренеүҙәр мәғлүмәттәре буйынса, Рәсәй граждандарының күпселеге Дәүләт Думаһы менән ҡабул ителгән законды хуплай.
— Бөтә Рәсәй йәмәғәт фекерен өйрәнеү үҙәге түбәндәге мәғлүмәт менән таныштыра: беҙҙең илдә кешеләрҙең 73 проценты етем балаларҙың Рәсәйҙә тәрбиәләнеүен һәм сит илгә сығарылмауын теләй, — тип хәбәр итте «Башинформ» агентлығында үткән матбуғат конференцияһында Лилиә Ғүмәрова.
БР Хөкүмәте Премьер-министры урынбаҫары иҫәпләүенсә, Америка ғаиләләре менән Рәсәйҙән уллыҡҡа алынған балаларға ҡарата көсләү һәм мыҫҡыл итеү осраҡтарына АҠШ властары йыш ҡына тейешенсә иғтибар бүлмәй. Был эштә етешһеҙлектәр булырға тейеш түгел.
Теманы дауам итеп, Лилиә Ғүмәрова Америка граждандарының Рәсәй балаларын уллыҡҡа алыу мәсьәләһендә мифтарҙың күп булыуын билдәләне. Атап әйткәндә, АҠШ ғаиләләре күпселек йәһәттән ҡаты ауырыған балаларҙы уллыҡҡа ала, тигән фекер ысынбарлыҡҡа тап килмәй.
— Был теманы тикшереп, рәсми һәм рәсми булмаған мәғлүмәттәр менән таныштым. Асыҡланыуынса, Америка граждандары инвалид балаларҙың 2-10 процентын тәрбиәгә ала, — тине вице-премьер. – Шул уҡ ваҡытта Американың үҙендә йәшәгән һаулыҡ мөмкинлектәре сикләнгән балалар һанына күҙ һалһаҡ, уның ғәйәт ҙур булыуын күрәбеҙ. Ни өсөн улар үҙҙәренең илендә йәшәгән балаларҙы уллыҡҡа алмай? Сабыйҙарҙы сит ил граждандарына биреп, уларҙың һәләк булыуына шаһит булырға тейеш түгелбеҙ.
Вице-премьер иҫәпләүенсә, ата-әсә ҡарауынан мәхрүм ҡалған балалар Рәсәй ғаиләләре менән уллыҡҡа алынһын өсөн үҙебеҙҙең илдә тейешле шарттар булдырыу, бындай ғаиләләргә дәүләт ярҙамы күрһәтеү зарур.
Шул уҡ ваҡытта бөгөнгө көндә республикала 18236 етем бала иҫәпләнә, уларҙың ни бары 1080-е генә бала йорттарында йәшәй. Балаларҙы ғаиләләргә урынлаштырыу өҫтөнлөклө йүнәлештәрҙең береһе булып тора. Һәм был юҫыҡта Башҡортостан ярайһы уҡ уңышы эшләй – балаларҙың 87 проценты тәрбиәгә бала алған һәм патронат ғаиләләрҙә тәрбиәләнә.
Республикала уллыҡҡа алған ғаиләләр өсөн пособиелар билдәләнгән. Әммә, Лилиә Ғүмәрова билдәләүенсә, бындай ғаиләләргә ярҙам итеү буйынса яңы саралар индерелгәндә, балаларҙың үҙ ғаиләләре хаҡында ла оноторға ярамай.
— Әгәр ғаиләлә сирле бала тыуа икән, уны үҙ ғаиләһендә ҡалдырыу өсөн саралар күрергә тейешбеҙ. Бындай ғаиләгә ярҙам күрһәтеү өсөн мөмкин булғандың барыһын да эшләргә бурыслыбыҙ, — тип иҫәпләй Лилиә Ғүмәрова. – Баланы интернат учреждениеһында тәрбиәләү дәүләткә 14 тапҡырға ҡиммәтерәккә төшә. Был аҡсаны ата-әсәләргә түләү яҡшыраҡ була.
Шуны ла билдәләп үтергә кәрәк, республикала 13 меңдән ашыу инвалид бала йәшәй.
Халыҡ-ара уллыҡҡа алыу темаһына ҡағылып, вице-премьер 2011 йылда сит ил граждандарының республиканан – туғыҙ бала, 2012 йылда дүрт бала алыуы хаҡында хәбәр итте. Уллыҡҡа алыусылар иҫәбендә – Италия һәм Канада граждандары.
Рәсәй ғаиләләренә 2011 йылда – 250 бала, 2012 йылда, яҡынса мәғлүмәттәр буйынса, 248 бала урынлаштырылған.


text:
Ҡараңғлыҡта ҡалған Нефтекама
Нефтекама властәре электр энергияһы өсөн иҫәпләшә алмау сәбәпле сетерекле аҙымға барырға мәжбүр.
Көндәр йәйгесәме, әллә көҙгөсәме һаман да йылы тора. Яңы йылға 3 аҙна ғына ҡалһа ла күптәр уны әле генә тип ҡабул итә алмай. Ҡар булмағас ниндәй яңы йыл инде ул ти улар. Шулай ҙа Өфө майҙандарында шыршылар ултыртыла башланы. Ошо көндәрҙә шыршы менән сауҙа иткән баҙарҙар ҙа эш башлаясаҡ.
Өфө халҡына урман ҡупшыҡайҙарын һатыусылар араһында Белорет урмансылары ла бар. Инйәр урмансылығы етәксеһе Мансур Сәйғәфәров әйтеүенсә, 2 метрғаса шыршының хаҡы 120, оҙонорағы 220 һум. Әлбиттә Өфөгә килгәнсе аралашсылар уның хаҡын бермә-бер күтәрәсәк. Мансур Сәйғәфәров әйтеүенсә, шыршы һатыуҙан тәбиғәткә зыян артыҡ килмәй. Сөнки уңайһыҙ урындарҙа үҫкәндәрҙе, газ торбалары һуҙылған урындарҙы таҙартыу өсөн һәм урмандарҙы һирәкләү маҡсатында ҡырҡалар.


text:
Өфө мэры вазифаһына имтихан ваҡытында «жучок» табылған
Башҡортостан Республикаһы Президенты ҡарамағындағы Башҡортостан дәүләт хеҙмәте һәм идара итеү академияһында үткән Өфө ҡалаһы башлығы вазифаһына имтихан барышында «жучок» табылған. Был турала журналистарға имтихан ҡабул итеү буйынса эксперт комиссияһы рәйесе, Башҡортостан дәүләт хеҙмәте һәм идара итеү академияһы ректоры Сергей Лаврентьев хәбәр итте.
— Креслоларҙың береһендә авторучкаға оҡшаған предмет табылды, — тине ул. — Уның аудио- һәм видеояҙма менән тәьмин ителгәнлеге асыланды. Тейешле акт тултырҙыҡ һәм уны протоколға беркеттек. Бының менән тейешле органдар шөғөлләнәсәк.
Сергей Лаврентьев йәшерен күҙәтеү ҡорамалының кем менән ҡалдырылыуына бәйле фекерҙәрен әйтмәне. Шулай ҙа ҡорамалдың имтихан алдынан ҡала башлығы вазифаһына кандидаттар ултырған креслоларҙың береһендә табылыуын йәшермәне.


text:
Башҡортостан менән Ҡырым мосолмандары хеҙмәттәшлекте үҫтерә
Севастополдең «Мюневвер» мосолмандар ойошмаһы рәйесе Энвер Ресульев етәкселегендә Ҡырым Республикаһы делегацияһы юғары мөфтөй, Рәсәй мосолмандары Үҙәк диниә назараты рәйесе Тәлғәт Тажетдиндың саҡырыуы буйынса Өфөгә килде. Рәсәй мосолмандары Үҙәк диниә назаратының матбуғат хеҙмәтенән хәбәр итеүҙәренсә, Рәсәй өммөһе башлығының тәү сираттағы маҡсаты – РФ яңы ҡушылған субъекттарының туғандаш мосолмандарын берләштереү.
Юғары мөфтөй ҡунаҡтарҙы Рәсәй мосолмандары Үҙәк диниә назараты структураһы менән таныштырҙы, РФ территорияһында исламды ҡабул итеү тарихы тураһында һөйләне, шулай уҡ Өфөнөң беренсе йәмиғ мәсете территорияһында барған ҡунаҡхана, китапхана һәм административ корпус төҙөлөшөн күрһәтте. Байрам өҫтәле артында осрашыуҙа ҡатнашыусылар яҡтар араһында артабанғы хеҙмәттәшлек һәм дөйөм алғанда мосолмандар йәмғиәтен үҫтереү мәсьәләләренә фекер алышты.
Севастополдә бөгөн биш меңләп мосолман йәшәй, ул дөйөм халыҡтың 1,3 процентын тәшкил итә. Ҡырымдың мосолмандар Диниә назараты даими рәүештә төрлө-төрлө социаль акциялар уҙғара. 24 майҙа Ҡырымдың бөтә мосолмандар зыраттарында, мәсеттәрҙә һәм ғибәҙәт йорттарында өмә үткәреү планлаштырыла.


text:
Республикала буласаҡ әсәләр өсөн концерттар ойоштороласаҡ
Башҡорт дәүләт филармонияһы тәүгә буласаҡ әсәләр өсөн концерттар ойоштора. Тәүге бындай саралар 2 һәм 9 февралдә Орган залында үтә.
«Башинформ» агентлығы алда хәбәр итеүенсә, мәҙәни проект Өфөнөң һаулыҡ һаҡлау учреждениелары ярҙамында тормошҡа ашырыла. Унда психологтар, педиатрҙар, гинекологтар һәм башҡа табиптар ҡатнашасаҡ.
Ауырлы ҡатындар һәм әсәләр өсөн орган, флейта, ҡурай һәм ҡыллы музыка ҡоралдарында классик әҫәрҙәр башҡарыласаҡ. Улар өсөн Моцарт, Вивальди, Чайковский һәм башҡа билдәле композиторҙарҙың әҫәрҙәре яңғыраясаҡ.
— Буласаҡ әсәләр өсөн уңайлы шарттар булдырыласаҡ, — тип хәбәр итте Башҡорт дәүләт филармонияһы директорының концерттар ойоштороу эшмәкәрлеге буйынса урынбаҫары Маргарита Мансурова. — «Музыка салоны» йәмғеһе 15 кешене һыйҙыра, сығыштар бер сәғәт дауам итәсәк.
Бындай сараларҙы аҙна һайын үткәреү планлаштырыла, тип асыҡланылар филармониянан.


text:
Мортаза Рәхимов Волга буйы федераль округы Советы ултырышында ҡатнашасаҡ
23 ноябрҙә Һамар ҡалаһында Башҡортостан Президенты Мортаза Рәхимов Рәсәй Президентының Волга буйы федераль округындағы Тулы хоҡуҡлы вәкиле ҡарамағындағы Совет ултырышында ҡатнашасаҡ. Ултырышты Рәсәй Президентының Волга буйы федераль округындағы Тулы хоҡуҡлы вәкиле Григорий Рапота үткәрә.
Округ субъекттары етәкселәре хеҙмәт баҙары үҫеше мәсьәләләрен һәм халыҡтың мәшғүллеген тәьмин итеү сараларын тикшерәсәк.
Шулай уҡ Совет ултырышында ҡатнашыусылар Волга буйы федераль округының 2020 йылға тиклем осорҙа үҫеш концепцияһын әҙерләү барышы һәм Рәсәй Хөкүмәтенә раҫлауға тәҡдим итеү тураһында мәғлүмәт менән танышасаҡ.


text:
Башҡортостан торлаҡ төҙөлөшө күләме буйынса Рәсәйҙә бишенсе урынды биләне Фото: Олег Яровиков
Башҡортостан торлаҡ төҙөлөшө күләме буйынса Рәсәйҙә бишенсе урынды биләне
Башҡортостан торлаҡ төҙөлөшө күләме буйынса Рәсәйҙә бишенсе урынды биләне Фото: Олег Яровиков
ӨФӨ, 2016 йыл, 3 февраль. /«Башинформ» мәғлүмәт агентлығы, Ксения Калинина/.
Росстат мәғлүмәттәре буйынса, 2015 йылда Рәсәйҙә 83,8 миллион квадрат метр торлаҡ сафҡа индерелгән, был 2014 йылдың ошо осорона ҡарата 99,5 процент тәшкил иткән (84,2 миллион квадрат метр). Мәскәү өлкәһендә торлаҡ төҙөлөшө күләме — 10,1 процент, Краснодар крайында — 5,5, Мәскәүҙә — 4,6, Санкт-Петербургта — 3,6, Башҡортостанда — 3,2, Новосибирск өлкәһендә — 3,1, Свердловск өлкәһендә — 3, Татарстанда һәм Ростов өлкәһендә — 2,9, Ленинград өлкәһендә — 2,8, Һамар өлкәһендә — 2,6, Төмән өлкәһендә (автономиялы округтарҙан тыш) — 2,5, Дағстанда — 2,1.
Волга буйы федераль округында 16912,3 мең квадрат метр сафҡа индерелгән (2014 йылға ҡарата 100,3 процент). Башҡортостан, Татарстан һәм Һамар өлкәһе йорттар төҙөү буйынса Волга буйы федераль округында алдынғы урындарҙы биләй.


text:
Фото:
Күмертау дауаханаһы базаһында гемодиализ бүлексәһе асылды
Фото:
Бөйөк Ватан һуғышында Еңеүҙең 65 йыллығы алдынан Күмертау үҙәк район дауаханаһы базаһында гемодиализ бүлексәһе асылды. Республиканың көньяҡ райондары халҡы был ваҡиғаны түҙемһеҙләнеп көттө.
Асыу тантанаһында ҡатнашыусы Башҡортостан Республикаһы Хөкүмәте Премьер-министры Раил Сарбаев, Күмертауҙа яһалма бөйөр бүлексәһе асыу тураһында ҡарар ҡабул итеп, Президент һәм Башҡортостан Хөкүмәте ҡандарын даими таҙартыуға мохтаж ауырыуҙар өсөн уңайлыҡтар тыуҙырыуҙы күҙ уңында тотоп эш итте, тип һыҙыҡ өҫтөнә алды.
Һуңғы йылдарҙа Күмертауҙан биш кешенең ғүмерен тура мәғәнәһендә Республика кардиология диспансерының гемодиализ бүлексәһендә оҙайтып килделәр, ә был аҙнаһына өс тапҡыр (!) республика баш ҡалаһына йонсотҡос сәфәр бит.
– Беҙҙең дауаханала гемодиализ бүлексәһе асыу— ул беҙҙең, Күмертау халҡы, өсөн генә түгел, күрше райондарҙан ауырыуҙар өсөн дә еңеллек тыуҙырасаҡ, хәҙер улар беҙгә дауаланырға йөрөйәсәк, — тип иҫәпләй улы яһалма бөйөргә мохтаж булған Флизә Баймөхәмәтова.
Күмертау дауаханаһының хирургия корпусының икенсе ҡатында урынлашҡан яңы бүлексәлә ауырыуҙарҙы ҡабул итеү өсөн бөтә нәмә әҙер. Ошо көндәрҙә генә Мәскәүҙән инженерҙар Италияның «Гамбро» компанияһында етештерелгән ҡорамалдарҙың һуңғы партияһын монтажланы һәм һынау үткәрҙе. Гемодиализ бүлексәһе мөдире Ғәлиә Хәйретдинова ла Боткин дауаханаһы базаһында ҡайтанан әҙерлек үткән.


text:
Рөстәм Хәмитов үҫмер Радик Буранбаевҡа Парижға Диснейлендҡа путевка тапшырҙыФото: Олег Яровиков
Рөстәм Хәмитов үҫмер Радик Буранбаевҡа Парижға Диснейлендҡа путевка тапшырҙы
Рөстәм Хәмитов үҫмер Радик Буранбаевҡа Парижға Диснейлендҡа путевка тапшырҙыФото: Олег Яровиков
Башҡортостан президенты Рөстәм Хәмитов кесе йома, 24 октябрҙа, 9-сы балалар йортонда тәрбиәләнеүсе, 14 йәшлек Радик Буранбаев менән осрашты. Малай Бөтә донъя балалар «Еңеүселәр уйыны» — онкологик ауырыуҙар үткәргән балалар өсөн спорт ярыштарынан йөҙөү буйынса алтын миҙал алып ҡайтты. Радик — беренсе төркөм инвалиды. Республика етәкселегендә малайҙы Парижға Диснейлендҡа ебәреп дәртләндерергә ҡарар иттеләр. Рөстәм Хәмитов осрашыуҙы мөмкин тиклем иркен форматта үткәрҙе, бала менән һөйләшкәндә уның пландары, мауығыуҙары, ҡараштары тураһында һорашты. Радик үҙенең программист булырға һәм яңы мауыҡтырғыс уйындар уйлап табырға теләүе хаҡында һөйләне. 4,5 йыл элек йөҙөү менән шөғөлләнә башлап, хәҙер ул 150 метр араға иркен йөҙә ала. Шулай уҡ ул Президентҡа Уйындарҙан килтергән ҡап уртаһына тейҙерелгән сәп күрһәтте. Ә малай атыу менән бөтөнләй шөғөлләнмәгән булған, әммә ярыш барышында уға тағы бер дисциплина һайларға тәҡдим итәләр. Радик бер ниндәй әҙерлекһеҙ сәпкә тейҙерә.
Сит илгә сәфәргә сығасағына ҡыуанған малай Эйфель башняһын күрәсәге һәм ысын француздар менән танышасағы тураһында хыялдары менән уртаҡлашты. Радик Президентҡа тырышып уҡырға һәм йөҙөүҙе ташламаҫҡа һүҙ бирҙе. Бынан тыш, республика башлығы, үҫмер яңы таныштарына тыуған яғы тарихы тураһында һөйләй алһын өсөн, уның менән үҙе шөғөлләнергә вәғәҙә бирҙе. Радик сит илгә сәфәре барышында Францияла ғына түгел, шулай уҡ Чехияла ла буласағын иҫәпкә алып, Рөстәм Хәмитов малайға Праганың архитектураһына иғтибар бирергә тәҡдим итте. Президент шулай уҡ үҫмерҙән, Өфөлә үҙ Диснейлендыбыҙҙы төҙөүгә нисек ҡарар инең, тип һораны. Бындай перспектива малайға оҡшаны. «Был путевка һиңә Президент Хакимиәтенән генә түгел, шулай уҡ һинең ҡыйыулығың һәм маҡсатҡа ынтылышлылығың менән һоҡланған бөтә өлкәндәрҙән бүләк», — тине Рөстәм Хәмитов. Аҙналыҡ Өфө — Прага — Париж турына Радик Буранбаев оҙатыусы тәрбиәсе менән бергә 9 ноябрҙә юлға сығасаҡ.


text:
Өфөлә Нанотехнологиялар конгресы үтәсәк
23-25 августа Башҡортостан күләмле наноструктуралы материалдар менән шөғөлләнеүсе 200 ғалим һәм сәнәғәтсене ҡабул итәсәк. Уларҙың етмеше – донъя кимәлендә билдәле исемдәр.
Хөкүмәттә үткән оператив кәңәшмәлә Өфөлә Нанотехнологиялар конгресын үткәреү тураһында вице-премьер Марат Мөлөков хәбәр итте.
Конгресс сиктәрендә II махсуслаштырылған юғары технологиялар күргәҙмәһе, «Күләмле наноструктуралы материалдар: фәндән BNM инновацияларына-2011» өсөнсө халыҡ-ара симпозиумы, түңәрәк өҫтәлдәр үтәсәк.
Республика белгестәре өсөн «Инновациялар, мәғариф, фән» яуаплылығы сикләнгән йәмғиәте бәләкәй инновацион предприятие өлгөһөндә наноиндустрия өлкәһендә технологиялар трансферын ойоштороу үҙенсәлектәре» мастер класы ойоштороласаҡ, тип хәбәр итә Башҡортостан Республикаһы Хөкүмәтенең матбуғат хеҙмәте.


text:
Башҡортостанда сәсеү майҙандары структураһы үҙгәртелде
Республика игенселәре сәсеү майҙандары структураһын үҙәртте. БР Ауыл хужалығы министрлығының прогрессив үҫемлекселек технологиялары һәм мелиорация бүлегенең баш агрономы Таһирйән Мөхәмәтзиев һөйләүенсә, баҙарҙа талап ителгән культуралар майҙандарын арттырыу файҙаһына төҙәтмәләр индерелде. Атап әйткәндә, кукуруз майҙандары 30 мең гектарға артасаҡ. Шәкәр сөгөлдөрө сәсеүлектәре 10 мең гектарға артасаҡ һәм республика буйынса дөйөм алғанда 65 мең гектар тәшкил итәсәк. Бынан тыш, көнбағыш һәм ҡарабойҙай сәсеүлектәре артасаҡ. Был культуралар менән шөғөлләнеү шуныһы менән файҙалы: уларҙы үҫтереүгә ауыл халҡы орлоҡ һәм ашламалар һатып алыуға субсидиялар ала.
Мал аҙығы культуралары баҫыуҙары 42 мең гектарға артасаҡ. Был мал иҫәбенең артыуы һәм мул мал аҙығы запасы булдырыу зарурлығы менән дә бәйләнгән.
Агрономия хеҙмәте белгестәре ужым культураларының һаҡланыуын аныҡланы. Туңыуҙан сәсеүлектәрҙең һәләк булыуы 15 процент тәшкил итте. Синоптиктар күҙаллауынса, ҡар баҫыуҙарҙа оҙаҡ ятмаясаҡ һәм сәсеүлектәрҙең сереп һәм күгәреп юҡҡа сығыуы көтөлмәй.
Республика аграрийҙары алдағы сәсеү кампанияһына орлоҡтар менән тәьмин ителгән. Хәҙер сорттарҙы яңыртыу тамамлана.
Хәҙер эш игенселәрҙән тора. Был көндәрҙә уҙғарылған район агрономик конференцияларында ауыл эшсәндәре алдына яҙғы сәсеүҙе сифатлы итеп һәм ҡыҫҡа ваҡытта үткәреү бурысы ҡуйыла.


text:
Азот
Азот – Менделеевтың периодик таблицаһының 7-се һанында, 5-се төркөмдә урынлашҡан, сағыштырма атом массаһы 14,0067 булған химик элемент. Уның исеме грек һүҙе azoosг – терекһеҙ тигән һүҙҙән яһалған, латинса әйтелеше Nitrogenium. Азот – төҫһөҙ һәм еҫе булмаған газ.
Азот (ябай мәтдә) —— атмосфераның иң кәрәклеләрҙән булған өлөшө (78% күләм тәшкил итә). Азот атомдары үҫемлектәрҙең аҡһым составында, шулай уҡ ер аҫтындағы натрий нитраты составында осрай. Тәбиғи азот ике изотоптан тора: 14N(99,635% массанан) һәм 15N (0,365% массанан)
Йөкмәткеһе
Тарихи белешмә[үҙгәртергә | вики-тексты үҙгәртергә]
Азот ҡушылмалары – селитра, азот кислотаһы һәм аммиак – азотты ирекле хәлдә табыуға хәтле үк белгәндәр. 1772 йыл Д. Резерфорд быяла һауытта фосфор һәм башҡа матдәләрҙе яндырып, һулауға һәм яныуға ярҙам итмәүе, ул үҙе "быуыусы һауа" тип исем биргән газ таба. 1787 йылда А. Лавуазье һауа күләменә кереүсе был газдың ябай икәнен иҫбатлай һәм уға "азот" исемен тәҡдим итә. 1784 йылда Г. Кавендиш азоттың селитра составына инеүен билдәләй.
Тәбиғәттә таралышы[үҙгәртергә | вики-тексты үҙгәртергә]
Азот – тәбиғәттә иң таралған элементтарҙың береһе. Уның төп массаһы ирекле килеш атмосферала таралған. Ирекле азот (N 2 молекулаһы) һауаның күләм буйынса 78,09% ын, ә ауырлык буйынса 75,6% ын алып тора. Литосферала азоттың масса буйынса уртаса өлөшө – 1,9*10< -3 %. Азот таралышы буйынса Ҡояш системаһында 4-се элемент (водорд, гелий һәм кислородтан ҡала)
Физик һәм химик үҙенсәлектәре[үҙгәртергә | вики-тексты үҙгәртергә]
Азот һауанан бер аҙ ғына еңелерәк; уның тығыҙлығы 1,2506 кг/м 3 (0 С һәм 101325 н/м 2 йәки 760 мм. төр. бағ. булғанда) , t эреү -209,86 0 С, t ҡайнау -195,8 0 С. Шыйыҡ азоттың тығыҙлығы 808 кг/м<3. Азот һыуҙа аҙ ирей: 0 С та 1м<3 һыуҙа 23,3 г азот ирей.
Азот сағыштырмаса аҙ температураларҙа литий, магний, кальций кеүек актив металдар менән генә тәьҫирләшә. Ә башҡа элементтарның күбеһе менән юғары температураларҙа һәм катализаторҙар булғанда реакцияға керә.
Азот күп кенә бик мөһим органик ҡушылмаларҙың өлөшө булып тора (аминдар, аминокислоталар, нитроҡушылмалар һ.б.)
Ҡулланылышы[үҙгәртергә | вики-тексты үҙгәртергә]
Табылған ирекле азоттың күп өлөшө аммиак етештерү өсөн ҡулланыла. Аммиакты һуңынан азот кислотаһы, ашламалар, шартлағыс матдәләр етештерү өсөн ҡулланалар.
Ирекле азотты сәнәнғәттең төрлө тармаҡтарында ҡулланалар: химик һәм металлургик процесстар ваҡытында инерт мөхит булараҡ, терегөмөш термометрҙарында буш урынды тултырыр өсөн, яныусан шыйыҡлыҡтарҙы һурҙыртҡанда һ.б. Шыйыҡ азотты төрлө һыуытҡыс йыһаздарҙа ҡулланалар. Шыйыҡ азотты Дьюар һауыттарында, ә газ һымаҡ азотты ҡыҫылған килеш – балондарҙа.
Әҙәбиәт[үҙгәртергә | вики-тексты үҙгәртергә]
- Кузнецова Н.Е., Титова И.М., Гара Н.Н. Химия 9 класс. Учебник. ISBN: 5-346-00201-4
Иҫкәрмәләр[үҙгәртергә | вики-тексты үҙгәртергә]
- ↑ Nitrogen: electronegativities (инг.). WebElements. 5 август 2010 тикшерелгән.
- ↑ Кнунянц И. Л. (гл. ред.) Химическая энциклопедия: в 5 тт — Москва: Советская энциклопедия, 1988. — Т. 1. — Б. 58. — 623 б. — 100 000 экз.


text:
Баш ҡалала Сабый йорттарында тәрбиәләнеүселәргә ярҙам йөҙөнән акция үтәсәк
«Берҙәм Рәсәйҙең Йәш Гвардияһы» бөтә Рәсәй йәмәғәт ойошмаһының Башҡортостан төбәк бүлексәһе 18 февралдә Өфөлә хәйриә акцияһы үткәрә.
Башҡортостан баш ҡалаһының ике ҙур супермаркетында ойоштороласаҡ акция ата-әсә ҡарауынан мәхрүм ҡалған һәм Сабый йорттарында тәрбиәләнгән сабыйҙарҙы гигиена саралары менән тәьмин итеүгә йүнәлтелгән.
Бөгөнгө көндә медицина учреждениеларында балаларҙы гигиена саралары менән тәьмин итеү мәсьәләһе киҫкен тора. «Берҙәм Рәсәйҙең Йәш Гвардияһы» был мәсьәләгә йәмәғәтселек иғтибарын йәлеп итеп, уны хәл итеүҙә ярҙам күрһәтергә тырыша.
Акцияла ҡатнашыусылар балалар өсөн гигиена средстволары һатып алып, уларҙы супермаркеттарҙа ойоштороласаҡ ярҙам йыйыу пункттарына тапшырырға тейеш. Бынан тыш, сабыйҙар өсөн гигиена әйберҙәрен улар үҙҙәре учреждениеларға алып бара ала. Бының өсөн акция координаторҙары менән бәйләнешкә сығыу һорала.


text:
Рөстәм Хәмитов Республика перинаталь үҙәге төҙөлөшө барышын тикшерҙеФото: Олег Яровиков
Рөстәм Хәмитов Республика перинаталь үҙәге төҙөлөшө барышын тикшерҙе
Рөстәм Хәмитов Республика перинаталь үҙәге төҙөлөшө барышын тикшерҙеФото: Олег Яровиков
ӨФӨ, 2016 йыл, 29 июнь. /«Башинформ» мәғлүмәт агентлығы, Александр Смирнов/.
28 июндә Өфөлә Башҡортостан Башлығы Рөстәм Хәмитов 130 койкаға иҫәпләнгән Республика перинаталь үҙәге төҙөлөшө барышын тикшерҙе.
Үҙәк 2011-2016 йылдарҙа һаулыҡ һаҡлауҙы яңыртыуҙың республика программаһы сиктәрендә төҙөлә. Финанслау республика Хөкүмәте, Рәсәй Һаулыҡ һаҡлау министрлығы һәм Мотлаҡ медицина страховкаһы федераль фонды араһында ҡул ҡуйылған килешеү сиктәрендә алып барыла.
Бинаның дөйөм майҙаны 24,3 мең квадрат метр тәшкил итә. Объекттың проект хаҡы – 2 миллиард һум, шул иҫәптән 1,5 миллиард һумы – федераль һәм 500 миллион һумы – республика ҡаҙнаһынан. Республика Башлығының февраль айында ҡул ҡуйған Указына ярашлы, перинаталь үҙәкте кәрәкле ҡорамалдар менән йыһазландырыу өсөн Башҡортостан бюджетынан тағы ла 400 миллион самаһы аҡса бүленде.
Бөгөнгә объектты төҙөү тамамланған. Объекттың техник регламент талаптарына тап килеүе тураһында һығымта яһалған. Заказсы – «Ростех» дәүләт корпорацияһы – уны республиканың дәүләт милкенә тапшырыу өсөн документтар әҙерләй.
Перинаталь үҙәктә эшләү өсөн медицина хеҙмәткәрҙәрен әҙерләү маҡсатында 2014-2016 йылдарға тейешле ведомство маҡсатлы программаһы раҫланған. Кадрҙарға ихтыяж – 62 табип һәм 50 урта медицина персоналы.
Төбәк етәксеһе үҙәктә ҡуйылған ҡорамалдың мөмкинлектәре менән танышты. Мәҫәлән, магнит-резонанс томографияһын үткәреү өсөн уникаль аппарат йөклө ҡатынды ғына түгел, яралғыны һәм яңы тыуған сабыйҙы ла тикшерергә мөмкинлек бирә. Әлеге ваҡытта 1 605 берәмек ҡорамал ҡуйылған, тағы ла 2 220 берәмек килтереү көтөлә.
Башҡортостан Башлығы подряд ойошмаһына ҡыҫҡа ваҡыт эсендә етешһеҙлектәрҙе бөтөрөргә, биләмәне төҙөкләндереүҙе тамамларға ҡушты.
Рөстәм Хәмитов шулай уҡ Республика перинаталь үҙәге ҡаршыһындағы 4-се клиник бала табыу йортоноң эше менән танышырға булды. Сәфәр барышында төбәк етәксеһе бала табыу йорто пациенттары менән аралашты, йәш әсәләрҙе балалары тыуыу менән ҡотланы, бындағы шарттар менән ҡыҙыҡһынды.
Республика Башлығы Һаулыҡ һаҡлау министрлығына бала табыу йорто һәм Республика перинаталь үҙәгенең берлектәге эш йүнәлештәрен өйрәнергә ҡушты.


text:
Фото:
Рөстәм Хәмитов Вячеслав Глазычевтың яңы быуын идарасыларын әҙерләү тәҡдимен хупланы
Фото:
РФ Йәмәғәт палатаһы ағзаһы, Төбәктәр үҫеше буйынса комиссия рәйесе Вячеслав Глазычев Башҡортостан Президенты Рөстәм Хәмитов менән осрашыу ваҡытында республиканан бер нисә кешене Рәсәй Хөкүмәте ҡарамағындағы Халыҡ хужалығы академияһының территориаль үҫеш менән идара итеү кафедраһы магистратураһына уҡытырға ебәрергә тәҡдим итте. Етәксеһе Вячеслав Глазычев булған был программа төрлө масштабтағы биләмәләрҙә – төбәктән алып ҡала биҫтәһенә тиклем – социаль-иҡтисади үҫештең комплекслы тәбиғәтен аңлаған, иң юғары кимәлдәге идара итеүсе кадрҙарҙың яңы быуынын әҙерләүгә йүнәлтелгән. Проектлаусылар алдына бурысты дөрөҫ ҡуя һәм уларҙың тәҡдимен баһалай белгән бындай белгестәргә талап бөгөн илдең бөтә субъекттарында ла ярайһы уҡ юғары. Хәҙерге ваҡытта был йүнәлеш буйынса Пермь крайының һәм Ырымбур өлкәһенең ҡайһы бер министрлыҡтары һәм ведомстволары вәкилдәре уҡый ҙа инде.
Башҡортостан башлығы был тәҡдимде лайыҡлы баһаланы һәм, ихтимал, киләһе йылда уҡ республикабыҙҙан бер нисә кешене бындай уҡыуға ебәрерҙәр.
Осрашыу барышында Вячеслав Глазычев менән Рөстәм Хәмитов шулай уҡ Өфөнө территориаль үҫтереү өлкәһендә хеҙмәттәшлек перспективаларын да тикшерҙе. Атап әйткәндә, Вячеслав Глазычев 2011 йылдың беренсе ярты йыллығында республика баш ҡалаһын үҫтереү буйынса төп халыҡ-ара эксперттарҙы йәлеп итеп семинар үткәрергә тәҡдим итте.
— Был семинар нигеҙендә ҡаланың, хәйер, ҡаланың ғына түгел, бөтә Өфө районының яҡындағы йылдарға үҫеш стратегияһын әҙерләргә мөмкин, — тип иҫәпләй Глазычев.


text:
Нефтселәр һөнәри байрамдарын билдәләй
Бөгөн - Рәсәйҙең нефть һәм газ сәнәғәте хеҙмәткәрҙәре көнө. Байрам йыл һайын күсеп йөрөй,сентябрҙең тәүге йәкшәмбеһендә билдәләнә. Башҡортостан өсөн нефть сәнәғәте иң мөһим тармаҡтарҙың береһе булып тора. Төбәктең нефте тарихы 1932 йылдың майында башлана - Ишембай ауылы янында тәүге нефть фонтаны урғыла. Ә боронғараҡ күскәндә, тарихи сығанаҡтарҙан күренеүенсә, башҡорт старшинаһы Надыр Уразмәтов 1753 йылда уҡ нефть сығарыу, эшкәртеү һәм һатыуға рөхсәт һорай, императорҙан фатиха ла ала, әммә ул саҡта ниәттәр ғәмәлгә ашмай ҡала.


text:
25 апрель
25 апрель — григориан стиле буйынса йылдың 115-се (кәбисә йылында 116-сы) көнө. Йыл аҙағына тиклем 250 көн ҡала.
Йөкмәткеһе
Байрамдар[үҙгәртергә | вики-тексты үҙгәртергә]
- Халыҡ-ара ДНК көнө.
- Халыҡ-ара малярияға ҡаршы көрәш көнө.
- Германия — Ағастар ултыртыу көнө.
- Португалия — Революция көнө.
Тарихи ваҡиғалар[үҙгәртергә | вики-тексты үҙгәртергә]
Был көндө тыуғандар[үҙгәртергә | вики-тексты үҙгәртергә]
- 1956 — Илдус Тимерханов — башҡорт балалар яҙыусыһы, журналист, тыуған яҡты өйрәнеүсе. Башҡортостан Республикаһы Хөкүмәтенең Шәһит Хоҙайбирҙин исемендәге премияһы лауреаты (2012).


text:
Коммунистар һуғыш йылдарында һәләк булғандарҙы иҫкә алдыФото: Николай Ермоленко
Коммунистар һуғыш йылдарында һәләк булғандарҙы иҫкә алды
Коммунистар һуғыш йылдарында һәләк булғандарҙы иҫкә алдыФото: Николай Ермоленко
КПРФ-тың Башҡортостан рескомы етәкселеге һәм Өфөнөң партактивы бөгөн 1941-1945 йылдарҙа Өфө госпиталдәрендә яраларынан вафат булған яугирҙар ерләнгән Сергиев зыяратындағы мемориалға сәскәләр һалды.
Коммунистар һәләк булғандарҙы, бер минутҡа тын ҡалып, хөрмәтләп иҫкә алды. Сәскәләү һалыу тантанаһы Икенсе бөтә донъя һуғышы тамамланыу көнөнә арналды. Ул иҫтәлекле дата булараҡ илебеҙҙә кисә беренсе тапҡыр билдәләнде.


text:
Фото:
Башҡортостанға Сергей Степашин килә
Фото:
8 — 9 сентябрҙә Башҡортостан Республикаһына эш сәфәре менән Рәсәй Федерацияһының Иҫәп палатаһы рәйесе Сергей Степашин килә.
Республика Президентының матбуғат хеҙмәтенән хәбәр итеүҙәренсә, Сергей Степашин Өфөлә властың республика органдары етәкселәре һәм властың федераль органдарының территориаль структуралары етәкселәре менән кәңәшмә үткәрәсәк, Өфө моторҙар эшләү производство берекмәһе эше менән яҡындан танышасаҡ. Рәсәй Иҫәп палатаһы рәйесе Ауырғазы һәм Ғафури райондарында бер нисә ауыл хужалығы предприятиеларын да ҡарарға иҫәп тота.


text:
Башкорт йәштәре R'n'Bга бейей
Ошо көндәрзә Башкортостан дәүләт филармонияһы етәкселеге бер кисте үз бинаһын йәштәр карамагына бирзе.
Унда рэп стилендә ижат итеүсе сәнгәт төркөмдәре һәм айырым башкарыусылар концерты булды.
Был концертты Өфөлә тәүгеләрзән булып рэп юнәлешендә ижат итә башлаган “МС Баш” кушаматы алган йәш йырсы Заһит Кунафин ойошторган. Әлеге тамашала сыгыш яһау өсөн, Заһит Өфөләге тагы ла 5 рэп төркөм башкарыусыларын сакырган. Рэп стиле йырзарын әлләни өнәмәһәм дә, башкорт милли рэпы нисегрәк була икән, тигән кызыкһыныу менән киттем мин дә филармониягә. Унда барып инеү менән тамашасыларзың күп булыуы күзгә салынды. Залды тултырып килгән йәштәр. Һорашып белеүемсә, уларзың күпселеге Өфөләге югары һәм махсус укыу йорттарында белем алыусылар, шулай ук эшсе йәштәр булып сыкты. Меңгә якын кешене һыйзырган зал шыгрым булырлык булгас, башкорт йәштәре араһында рэп сәнгәтенә ихтыяж бар икән, тигән фекергә килдем.
►MC Bash: Kобайыр & R'n'B
Өс сәгәткә якын дауам иткән концертта уны ойоштороусы “МС Баш”, ягъни Заһит Кунафин, шулай ук “МС Язмыш, “Алакан”, “МС Инсан”, “Икейөз” “Башстайл” төркөмдәре егеттәре һәм кыззары сыгыш яһаны. Кайһыберзә шау-шыулы көйзәр астында күп кенә һүззәре аңлашылып бөтмәһә лә, тамашасы йәштәр быга бик бошонманы кеүек. Залды кыззыра алды, әлбиттә, рэп йырсылар. Йәш-елкенсәк уларга кушылып йырланы ла, хатта сәхнә эргәһенә барып бейеүселәр зә булды. Шуныһы үзенсәлекле булды – концерттың икенсе бүлеге башында рэп йырсылар Башкортостан Милли уйын коралдары оркестры менән берлектә лә сыгыш яһаны.
Рэп башкарыусылар йырзар текстарын да, уларга көйзәрзе лә, күп осракта үззәре ижат итә икән. Шул ук вакытта улар башкорт халык йырзарын, кобайырзарзы яңыса көйгә һалып та йәштәргә еткереү бурысын куя. Бының менән улар, үззәре әйтеүенә, башкорт йәштәрендә милли сәнгәткә һөйөү тәрбияләү максатын куя.
Концерт тамамлангас, без уны ойошторган “МС Баш” – Заһит Кунафин менән күрешеп, әңгәмә короп алдык. Милләт йәнле егет 3 йыл элек Өфө сәнгәт училищеһын тамамлаган. Унда курай класында белем алган ул. Бөгөнгө көндә Заһит үзен ирекле ижатсы тип атай. “Минең өстән берниндәй зә цензура юк – шул миңә иң мөһиме”, ти “МС Баш” кушаматлы талантлы егет.
Өфөләге рэп йырсы “МС Баш” кушаматлы Заһит Кунафин киләсәккә яңы ижат пландары короп йәшәй. Ноябрь аенда уның икенсе альбомы дөнья күрәсәк. Шул айза Силәбе өлкәһенә ун көнлөк гастрольдәре лә башлана уның. Шулай итеп башкорт эстрада сәнгәтенә һуңгы йылдарза рэп юнәлешендәге башкарыусылар за килеп кушылды. Йәштәргә был окшай кеүек. Сит илдәр йырзарына һикергеләгәнсе, рәхәтләнеп үзебеззең башкорт рэп музыкаһына бейейбез, тизәр улар.


text:
«Рәсәй терәге» Башҡортостан төбәк бүлексәһе вәкилдәре Ҡалтасыла эшҡыуарҙар менән осрашты
«Рәсәй терәге» Башҡортостан төбәк бүлексәһенең башҡарма дирекцияһы эшҡыуарҙар менән сираттағы күсмә ултырышын үткәрҙе. Был юлы ул Ҡалтасы районында үтте.
Эшҡыуарҙарҙы ҡыҙыҡһындырған төп тема — 2010 йылда Башҡортостан Республикаһында бәләкәй һәм урта эшҡыуарлыҡ субъекттары үҫеше буйынса республика программаларын ғәмәлгә ашырыу. Ҡалтасы районы эшҡыуарҙарының субсидиялауға эшҡыуарҙарҙың ғаризаларын һайлап алыу буйынса комиссия ағзаһы Глеб Абдулинға (“Рәсәй терәге” Башҡортостан бүлексәһенән) туранан-тура мөрәжәғәт итергә мөмкинлеге булды. Ул бизнес вәкилдәренә быйыл документтар йыйыуҙың нисек ойошторолоуы, шулай уҡ тапшырылырға тейешле документтар исемлегендәге үҙгәрештәр һәм субсидиялауҙа яңы йүнәлештәр тураһында һөйләне.
«Рәсәй терәге» Башҡортостан төбәк бүлексәһенең Туймазы бүлеге етәксеһе Лилиә Комарова йыйылышта ҡатнашыусыларға йәнә бер яңылыҡ — ауыл хужалығында шөғөлләнгән эшҡыуарҙарға ярҙам программаһы тураһында бәйән итте. Бында 2008-2012 йылдарға иҫәпләнгән ауыл хужалығы үҫеше һәм ауыл хужалығы продукцияһы, сеймал һәм аҙыҡ-түлек баҙарын көйләү дәүләт программаһы хаҡында һүҙ бара.
«Рәсәй терәге» Башҡортостан төбәк бүлексәһенең башҡарма дирекцияһы вәкилдәренән тыш, осрашыуға дәүләт власы органдары һәм урындағы үҙидара вәкилдәре, эшҡыуарҙарҙың йәмәғәт берекмәләре һәм журналистар ҙа килде.
Ҡалтасы районы прокуроры эшҡыуарҙарҙың күҙәтеү органдарының тикшереүҙәр иҫәбен көйләүсе 294-се Федераль закондың районда ғәмәлгә ашырылыуы менән бәйле һорауҙарына яуап бирҙе.


text:
Өфөнөң иң яҡшы уҡытыусыһы 58-се лицейҙа эшләйФото: Андрей Старостин
Өфөнөң иң яҡшы уҡытыусыһы 58-се лицейҙа эшләй
Өфөнөң иң яҡшы уҡытыусыһы 58-се лицейҙа эшләйФото: Андрей Старостин
ӨФӨ, 2015 йыл, 25 февраль. /«Башинформ» мәғлүмәт агентлығы, Эльмира Сабирова/.
Өфө Ҡала мәҙәниәт һарайында «Башҡортостандың баш ҡалаһының йыл уҡытыусыһы-2015», «Башҡортостан баш ҡалаһының башҡорт теле һәм әҙәбиәте йыл уҡытыусыһы» конкурстары еңеүселәрен бүләкләү тантанаһы үтте.
Өфө хакимиәте башлығы урынбаҫары Сынтимер Баязитов билдәләүенсә, педагогик оҫталыҡ конкурстары һәләтле уҡытыусыларҙы асыҡлауға, уларҙың һөнәри бәйләнештәрен киңәйтеүгә, мәғариф өлкәһендә өҫтөнлөклө йүнәлештәрҙе пропагандалауға булышлыҡ итә.
Быйыл иң яҡшылар исеме өсөн 55 педагог көс һынашты. Улар бәйгенең бөтә этаптарын да лайыҡлы үтте, оҫталыҡтарын, эшләү һәм шәхси сифаттарын күрһәтте.
Сынтимер Баязитов фекеренсә, конкурсанттар араһында еңеүселәр бар, әммә еңелеүселәр юҡ. Ул уҡытыусыларға һәм уларға конкурсҡа әҙерләнергә ярҙам иткән белем биреү учреждениелары етәкселәренә рәхмәт белдерҙе.
2015 йылда Өфөнөң иң яҡшы уҡытыусыһы исеменә 58-се лицейҙың математика уҡытыусыһы Рима Ронжина лайыҡ булды. 1993 йылда Башҡорт дәүләт университетының физика факультетын тамамлағандан һуң ул 21 йыл уҡытыусы булып эшләй.
— Һәр дәрестә бәләкәй генә еңеүгә өлгәшкән, ҡатмарлы материалды тиҙ генә аңлаған уҡыусыларым ғорурланам. Минең өсөн уҡытыусы булыу — бәхетле булыу, — тине баш ҡаланың иң яҡшы уҡытыусыһы.
«Иң яҡшы рус теле һәм әҙәбиәте уҡытыусыһы» номинацияһында 21-се лицейҙан Айҙар Әхмәтйәнов еңеү яуланы, иң яҡшы татар теле һәм әҙәбиәте уҡытыусыһы тип 24-се урта дөйөм белем биреү мәктәбенән Зәбирә Риянова танылды, иң яҡшы башҡорт теле һәм әҙәбиәте уҡытыусыһы исеменә 158-се башҡорт гимназияһынан Айгөл Иглекова лайыҡ булды.
Бынан тыш, «Педагог-тикшеренеүсе» һәм «Уҡытыусы оҫта» ҡала конкурстары еңеүселәре лә билдәләнде. Был исем 45 уҡытыусыға бирелде.


text:
Төбәктә йыл башынан алып инфляция 2,4 процент тәшкил итте
Ғинуар-март йомғаҡтары буйынса республикала инфляция 2,4 процент тәшкил итте, тип хәбәр итә Башҡортостанстат. Март айында инфляция – февралгә 1 процент.
Йыл башынан алып иң күберәге аҙыҡ-түлек тауарҙары ҡиммәтләнгән – 4,6 процентҡа. Хеҙмәттәргә хаҡтарҙың үҫеше 2,2 процент тәшкил итте. Аҙыраҡ темптар менән сәнәғәт тауарҙарына хаҡтар артҡан – өс айҙа 0,4 процентҡа.
Аҙыҡ-түлек тауарҙары төркөмөндә йыл башынан алып иң күберәге йәшелсә-емеш (22,2 процентҡа), шәкәр (9,7 процентҡа) һәм алкоголле эсемлектәр (7,5 процентҡа) ҡыйбатланған.


text:
Башҡортостан вәкилдәре Волга буйы федераль округындағы моделле ауыл китапханалары фестивалендә ҡатнашасаҡ
«Моделле ауыл китапханаһы – мәғлүмәт донъяһына тәҙрә» Волга буйы федераль округындағы моделле ауыл китапханалар төбәк-ара фестивале 1-2 ноябрҙә Ульяновскиҙа «Рәсәй мәҙәниәте (2006-2011 йылдар)» федераль маҡсатлы программаһы сиктәрендә үтәсәк. Башҡортостан исеменән Өфө, Белорет һәм Мишкә райондары китапханасылары ҡатнашасаҡ.
Бөгөн моделле китапханалар һаны буйынса Башҡортостан Рәсәйҙә өсөнсө урында тора. Беренсе бындай китапхана Өфө районының Алексеевка ауылында 2004 йылда асылған. Әлеге ваҡытта власть һәм урындағы үҙидаралыҡ органдары ярҙамы менән бындай юғары технологиялы мәҙәниәт учреждениелары республика ауылдарында аҙна һайын тиерлек асыла. Шулай итеп, 30 октябрҙә моделле китапханалар Дәүләкән районының Мәкәш һәм Ҡоръятмаҫ ауылдарында асылды. 2 ноябрҙә Баҡалы районы Баҡалы ауылында Башҡортостан өсөн юбилейлы булған йөҙөнсө моделле китапхана үҙ уҡыусыларын ҡабул итәсәк. Шул уҡ көндә моделле китапхана райондың Ахман ауылында үҙ ишектәрен асасаҡ.


text:
30 сентябрҙә Өфөлә Башҡортостан муниципаль берәмектәренең III съезы үтәсәк
Кесе йома, 30 сентябрҙә, Өфөлә Башҡортостан муниципаль берәмектәренең III съезы үткәрелә. Унда республика муниципалитеттарының 700-ҙән ашыу вәкиле ҡатнашасаҡ. Форумға Федерация Советы ағзалары, Дәүләт Думаһы, БР Дәүләт Йыйылышы-Ҡоролтай депутаттары, дәүләт власы органдары, йәмәғәтселек һәм киң мәғлүмәт саралары вәкилдәре саҡырылған.
Көндөң тәүге яртыһында съезд сиктәрендә урындағы үҙидараны үҫтереүҙең көнүҙәк проблемалары буйынса түңәрәк өҫтәлдәр үткәреләсәк. Түңәрәк өҫтәлдәр эше йомғаҡтары буйынса рекомендациялар ҡабул ителәсәк.
Төштән һуң Нефтселәр Мәҙәниәт һарайында форумдың пленар ултырышы үткәрелә, унда муниципаль берәмектәр вәкилдәре сығыш яһаясаҡ, «Башҡортостан Республикаһының муниципаль берәмектәр Советы» Ассоциацияһының эш органдары ойоштороласаҡ.
Муниципаль берәмектәрҙең III съезы республикала урындағы үҙидара үҫешенә йомғаҡ яһаясаҡ, «Башҡортостан Республикаһы муниципаль берәмектәр Советы» Ассоциацияһы Идараһының эшен баһалаясаҡ, урындағы үҙидара органдары эшмәкәрлегенең өҫтөнлөклө йүнәлештәрен һәм биләмәләрҙең артабанғы үҫеш стратегияһын билдәләйәсәк.
Мәғлүм булыуынса, «Башҡортостан Республикаһы муниципаль берәмектәр Советы» Ассоциацияһы 2006 йылдың майында ойошторолғайны. Республиканың 895 муниципаль берәмеге уның ағзалары булып тора. Ассоциацияның төп бурыстары – муниципаль берәмектәр мәнфәғәттәрен яҡлау, уларға методик ярҙам күрһәтеү, урындағы үҙидара органдарының дәүләт власы органдары менән хеҙмәттәшлеген тәьмин итеү.


text:
Баш ҡалала йәш эшҡыуарҙар өсөн оҫталыҡ дәрестәре үтәсәк
Йәш эшҡыуарҙар өсөн бушлай тренинг йома, 10 февралдә, Башҡортостан Республикаһы Йәштәр сәйәсәте һәм спорт министрлығының конференц-залында үтәсәк.
Ведомствонан асыҡлауҙарынса, ҡатнашыуға рәсми теркәлгән бизнесы булған 30 йәшкә тиклемге эшҡыуарҙар саҡырыла. Программала «Эшҡыуарҙың шәхси һөҙөмтәлелеге», «Маркетинг – эшҡыуарҙың йәшерен ҡоралы», «Эшҡыуар өсөн файҙалы IT-инструменттар» кеүек лекциялар ҡаралған.
Өҫтәп китәйек, сара йәштәрҙе эшҡыуарлыҡҡа йәлеп итеү маҡсатында Өфөләге йәш эшҡыуарҙарҙың «Быуын көсө» («Сила поколения») берләшмәһе ҡатнашлығында төбәктең Йәштәр сәйәсәте һәм спорт министрлығы тарафынан үткәрелә.


text:
Фото:
Өфөнөң Еңеү паркын Т-55 танкы тулыландырҙы
Фото:
Өфөнөң Еңеү паркына Т-55 танкын ҡуйҙылар. 37 тонналыҡ хәрби машина баш ҡаланың төп иҫтәлекле нәмәләренең береһе булып китте. 112 номерлы танк Еңеү паркының хәрби экспозицияһына инә, тип хәбәр иттеләр Өфө хакимиәтенән.
Т-55-те урынлаштырыу экспозицияны яңыртыу һәм киңәйтеү башланғысы булып торасаҡ тип планлаштырыла, унда тағы ла 30-лаған берәмек бронялы танк һәм артиллерия ҡоралланыуы барлыҡҡа киләсәк, шул иҫәптән заманса хәрби техника өлгөләре. Нисәү икәнлеге – РФ Оборона министрылығынан тора. Ул Бөйөк Ватан һуғышын Еңеүгә 70 йыллыҡ тулыу алдынан совет яугирҙарына хөрмәт күрһәтеү һәм, һис шикһеҙ, үҫеп килгән быуындың патриотик тәрбиәһенә өлөш.
Т-55 Пенза өлкәһенең Сердобск ҡалаһынан килгән, Алыҫ Көнсығышта хеҙмәт иткән. Танктың даими тороу урынына тиклем килтереүҙе Өфөнөң Коммуналь хужалығы идаралығына, ә урынлаштырыуҙы – баш ҡаланың Граждандарҙы яҡлау идаралығына ышанып тапшырҙылар.


text:
Башҡортостанда запасҡа сыҡҡан хәрби хеҙмәткәрҙәрҙе торлаҡ менән тәьмин итеү тәртибе ҡаралды
Башҡортостан Хөкүмәтенең 25 августағы ҡарары менән федераль бюджет иҫәбенә торлаҡ шарттарын яҡшыртыуға мохтаж запасҡа сыҡҡан хәрби хеҙмәткәрҙәрҙе һәм уларға тиңләштерелгән граждандарҙы торлаҡ менән тәьмин итеү тәртибе раҫланды, тип хәбәр иттеләр БР Хөкүмәтенең матбуғат хеҙмәтенән.
Фатир менән тәьмин итеү тәртибе «Хәрби хеҙмәткәрҙәрҙең статусы тураһында»ғы һәм «Хәрби хеҙмәткәрҙәрҙең статусы тураһында»ғы Федераль законға үҙгәрештәр индереү тураһында һәм ҡайһы бер категориялағы граждандарҙы торлаҡ менән тәьмин итеү тураһында»ғы Федераль закондарға ярашлы әҙерләнгән, тип билдәләнә документта.
Башҡортостан Республикаһының Төҙөлөш һәм архитектура буйынса дәүләт комитеты дәүләт заказсыһы итеп билдәләнде, республика бюджетына федераль бюджеттан бүленгән средстволарҙы бүлеү ҙә комитетҡа йөкмәтелгән.
Урындағы үҙидара органдары торлаҡ шарттарын яҡшыртыуға мохтаж булған граждандар сифатында 2005 йылдың 1 ғинуарына тиклем иҫәпкә тороусылар исемлектәрен Башҡортостандың Төҙөлөш һәм архитектура буйынса дәүләт комитетына тапшырасаҡ.
Ҡарарҙың үтәлешенә контроллек итеү Башҡортостан Хөкүмәте Премьер-министры урынбаҫары Сергей Афонинға йөкмәтелгән.
Документтың тулы тексы менән БР Хөкүмәтенең сайтында танышырға була.


text:
Совхоз
Совхо́з (Тыңларға — советское хозяйство - Совет хужалығы һүҙ бәйләнешенән ҡыҫҡартыу арҡаһында килеп сыҡҡан һүҙ) — СССРҙағы дәүләт ауыл хужалығы предприятиеһы. Керәҫтиәндәр мөлкәте иҫәбенә төҙөлгән һәм уларҙың кооператив берләшмәһе булған колхоздарҙан айырмалы булараҡ, совхоздар дәүләт предприятиеһы булып тора. Совхоз эшселәре билдәләнгән эш хаҡын аҡсалата алыусы ялланған эшселәр, ә колхозсыларға 1960 йылдарға тиклем хеҙмәт көнө менән хеҙмәт хаҡы түләгәндәр.
Сығанаҡтар[үҙгәртергә | вики-тексты үҙгәртергә]
- Сельскохозяйственная энциклопедия, 1 изд. 1932—1935 М. ОГИЗ РСФСР.
- Сельскохозяйственная энциклопедия, 2 изд. 1937—1940 М.-Л. СЕЛЬХЗОГИЗ.


text:
Фото:
Хәйбулла районы хакимиәте башлығы итеп Раил Ибраһимов тәғәйенләнде
Фото:
Хәйбулла районы Советы депутаттары 25 сентябрҙә контракт буйынса Раил Ибраһимовты район хакимиәте башлығы итеп тәғәйенләү тураһында ҡарар ҡабул итте.
Раил Хазморат улы Ибраһимов 1957 йылдың 12 майында Хәйбулла районының Оло Әбеш ауылында тыуған. Башҡорт ауыл хужалығы институтын тамамлай. Хеҙмәт эшмәкәрлеген 1974 йылда бшлай. Төрлө йылдарҙа «Һаҡмар» совхозында эшсе, колхозда баш экономист, «Башкирсельхозхимия» республика производство берекмәһе начальнигы, Хәйбулла районы халыҡ контроле комитеты инспекторы, КПСС-тың Хәйбулла район комитеты секретары булып эшләй. Хәйбулла район башҡарма комитеты, милек менән идара итеү буйынса район комитеты рәйесе, район хакимиәтенең ауыл хужалығы һәм аҙыҡ-түлек идаралығы баш экономисы вазифаларын башҡара.
Хәйбулла районы хакимиәте башлығының беренсе урынбаҫары — ауыл хужалығы һәм аҙыҡ-түлек идаралығы начальнигы, «Аҡъярһөт» яуаплылығы сикләнгән йәмғиәте директоры урынбаҫары, «Землемер» муниципаль унитар предприятиеһы директоры булып эшләй.
2011-2012 йылдарҙа Хәйбулла районы хакимиәте башлығының төҙөлөш, иҡтисад һәм торлаҡ-коммуналь хужалыҡ буйынса беренсе урынбаҫары, хакимиәт башлығының төҙөлөш, иҡтисад һәм торлаҡ-коммуналь хужалыҡ буйынса урынбаҫары, хакимиәт башлығының төҙөлөш һәм торлаҡ-коммуналь хужалыҡ буйынса урынбаҫары вазифаларын башҡара.
2012 йылдың май-август айҙарында – Хәйбулла районының «Башмедь» яуаплылығы сикләнгән йәмғиәте байыҡтырыу фабрикаһы начальнигының дөйөм мәсьәләләр буйынса урынбаҫары, Хәйбулла районы хакимиәте башлығының төҙөлөш һәм торлаҡ-коммуналь хужалыҡ буйынса урынбаҫары.
2012 йылдың авгусынан әлеге ваҡытҡа тиклем – Хәйбулла районы хакимиәте башлығы вазифаһын ваҡытлыса башҡарҙы.


text:
Рәсәй 2020 йылға донъяның алдынғы биш иҡтисады иҫәбенә инәсәк
Рәсәй иҡтисады 2020 йылға донъяның алдынғы биш иҡтисады иҫәбенә инергә тейеш, тип белдерҙе Өфөлә Башҡортостан ҡала һәм райондары хакимиәт башлыҡтары семинарында БР Дәүләт Йыйылышы – Ҡоролтай Рәйесе Константин Толкачев.
Уның һүҙҙәренсә, «Берҙәм Рәсәй» партияһының ҡала үҫеше буйынса стратегик программалары, шул иҫәптән «Стратегия 2020» кеүек күләмле программаһы ла, ошондай прогноз яһарға мөмкинлек бирә.
— Бөгөнгө көндә беҙҙең иҡтисад, төрлө иҫәпләүҙәр буйынса, донъяла 10 – 12-се урында килә, — тине Константин Толкачев. — Был, әлбиттә, Рәсәй биләргә тейешле урын түгел.


text:
9 октябрҙә Бөтә донъя почта көнө билдәләнә
Бөтә донъя почта көнө – йыл һайын билдәләнә торған халыҡ-ара байрамдарҙың береһе, 1969 йылда Бөтә донъя почта союзы тарафынан булдырылып, 9 октябрҙә билдәләнә.
1939 йылда Буэнос-Айреста уҙған Бөтә донъя почта союзы Конгресында йыл һайын 9 октябрҙә Бөтә донъя почта союзы көнөн билдәләргә тәҡдим ителә. Бөтә донъя почта союзы мәғлүмәттәренә ярашлы, халыҡ-ара почта үҙенең 6,8 мең клиенты телендә һөйләшә һәм донъяла иң оҙон почта ташыусы селтәр булып тора. Байрам шулай уҡ Берләшкән Милләттәр Ойошмаһының бөтә донъя һәм халыҡ-ара көндәре системаһына ингән һәм донъяла почта хеҙмәтләндереүен үҫтереүгә һәм популярлаштырыуға өндәй.
Рәсәйҙә РФ Президенты Указы менән 1994 йылда тағы ла бер байрам булдырылған – Рәсәй почтаһы көнө, хат ташыусылар уны июль айының икенсе йәкшәмбеһендә билдәләй.


text:
Күгәрсен районында Зәйнәб Биишева исемендәге әҙәби премия тапшырыу тантанаһы үтәсәк
27 февралдә Күгәрсен районында Башҡортостандың халыҡ яҙыусыһы, Салауат Юлаев исемендәге дәүләт премияһы лауреаты Зәйнәб Биишева исемендәге район әҙәби премияһын тапшырыу тантанаһы үтәсәк. Йола буйынса премиялар Туйымбәт ауылында, яҙыусының йорт-музейында тапшырыласаҡ.
2011 йыл һөҙөмтәләре буйынса З.Биишева исемендәге әҙәби премияға түбәндәгеләр лайыҡ булды: билдәле шағирә, Башҡортостан Республикаһының атҡаҙанған мәҙәниәт хеҙмәткәре Әнисә Таһирова Башҡортостан юлдаш телевидениеһында Зәйнәб Биишеваның тормошо һәм ижады тураһындағы телевизион тапшырыу әҙерләгәне, шулай уҡ халыҡ яҙыусыһына арналған мәҡәлә һәм хәтирәләр, шиғырҙар һәм сонеттар өсөн; филология фәндәре докторы Рәшит Шәкүр «Арҙаҡлы башҡорттар» китабы өсөн, унда Зәйнәб Биишева тураһында ла мәҡәлә бар; рәссам-биҙәүселәр Наил Шакиров һәм Анфиса Шакирова Мораҡ ауылындағы тарихи-крайҙы өйрәнеү, Хоҙайбирҙин ауылында урынлашҡан Ш.Хоҙайбирҙин исемендәге, Стәрлетамаҡ дәүләт педагогия академияһындағы З.Биишева исемендәге музейҙарҙың эскиз проекттарын һәм художестволы концепцияһын әҙерләгәне өсөн.
Зәйнәб Биишева исмендәге әҙәби премия 2000 йылда Күгәрсен районы хакимиәте менән булдырылды. Был ваҡыт эсендә 29 яҙыусы, шағир, ғалим, сәнғәт эшмәкәре, мәҙәниәт хеҙмәткәре, уҡытыусы һәм крайҙы өйрәнеүсе уның лауреаты булды.


text:
«Байыҡ» еңеүселәре шәмбе көнө билдәле буласаҡ
Күгәрсен районының Мораҡ ауылында «Байыҡ» балалар конкурсының шәмбе көнө үтәсәк гала-концертына әҙерлек дауам итә. Хәтерегеҙгә төшөрәбеҙ, был Республика башҡорт бейеүе конкурсы, унда 3 йәштән 15 йәшкә тиклемге балалар ҡатнаша.
— Кисә беҙ балалар ансамблдәре етәкселәре өсөн консультациялар үткәрҙек, — тип һөйләне жюри ағзаһы, республиканың халыҡ артисы һәм Стәрлетамаҡ филармонияһы балетмейстеры Риф Ғәбитов. — Хореография күп төрлө булһа яҡшы булыр ине, һәм беҙ балетмейстер эшенең яңы формаларын, яңы материалдар тәҡдим иттек. Балаларҙың әҙерлек кимәле төрлө, әлбиттә. Үҙенсәлекле эштәрҙе күреү бик күңелле, мәҫәлән, Учалы районынан Зөлфиә Ҡолбайетова ҡуйған номер беҙҙе таң ҡалдырҙы.
Мораҡ гимназияһы бинаһына урынлаштырылған йәш бейеүселәрҙең бөгөнгө көнө репетицияларға арналған. Ә ҡунаҡтар — башҡа төбәктәр вәкилдәре — тыуған яҡты өйрәнеү музейына һәм «Мораҙым тарлауығы» тәбиғи паркына экскурсияға юл алды. Ошонда уҡ, иҫ киткес тәбиғәт ҡосағында, 17 июлдә гала-концерт үтәсәк һәм еңеүселәрҙең исемдәре аталасаҡ.


text:
Өфө — Ҡырым авиамаршруты финансланыусылар исемлегенә инде Фото: Олег Яровиков
Өфө — Ҡырым авиамаршруты финансланыусылар исемлегенә инде
Өфө — Ҡырым авиамаршруты финансланыусылар исемлегенә инде Фото: Олег Яровиков
ӨФӨ, 2016 йыл, 6 май. /«Башинформ» мәғлүмәт агентлығы, Ғәлиә Нәбиева/.
Өфө — Ҡырым авиамаршруты финансланыусылар исемлегенә инде. Рәсәй Хөкүмәте субсидияланасаҡ маршруттар исемлеген йәнә 15 ҡала менән тулыландырҙы. Өфөнән Симферополгә осҡан бер пассажирға субсидия күләме 2500 һум тәшкил итәсәк.
Шулай итеп, субсидияланасаҡ маршруттар һаны 58-гә еткерелде. Бындай рейстар 30 ноябргә тиклем башҡарыла. Элегерәк улар 31 октябрҙә үк тамамлана ине.
Субсидиялар «Транспорт системаһын үҫтереү» дәүләт программаһының «Гражданлыҡ авиацияһы һәм аэронавигация хеҙмәтләндереүе» ярҙамсы программаһы сиктәрендә бирелә. Был 23 йәшкә тиклемге, пенсия йәшендәге граждандарға, бала саҡтан II һәм III төркөм инвалидтарына, төрлө йәштәге I төркөм инвалидтарына һәм уларҙы оҙатыусы кешеләргә ҡағыла.


text:
БЮТ һәм «Вся Уфа» телепроекттары «ТЭФИ-Төбәк 2011» һындарына лайыҡ булды
Сочи ҡалаһында «ТЭФИ-Төбәк 2011» телевизион конкурсы еңеүселәрен наградлау тантанаһы үтте.
Башҡортостан юлдаш телевидениеһының ижади командаһы быйылғы йылда төбәк телевидениеһындағы иң яҡшы күңел асыу программаһы тип танылған «Планеталар парады» программаһы өсөн «Орфей» алды.
Ә «Вся Уфа» продюсерлыҡ үҙәгенә командаһына «ТЭФИ» миллионлы халҡы булған ҡалала сыҡҡан иң яҡшы аҙналыҡ мәғлүмәт программаһы өсөн бирелде.
Белешмә өсөн. «ТЭФИ-Төбәк 2011» конкурсының финалы Сочи ҡалаһында 18-нән 21 ноябргә тиклем үтте. Унда Рәсәйҙең 80 ҡалаһы һәм тораҡтарынан 150-нән ашыу телекомпания ҡатнашты. Профессиональ жюри конкурсанттарҙың 500-ҙән ашыу эшен тикшергән: «Репортер» номинацияһында 50-нән ашыу материалды, 42 төп мәғлүмәт программаларының эшен, 40-лаған телевизион документаль фильмдарҙы, 20 балалар тапшырыуын һәм 30-ҙан ашыу күңел асыу программаһын баһалаған.


text:
Өфөлә «Күсемһеҙ милек. Яҙ–2011» күргәҙмә-йәрминкәһе асылды
Кесаҙна, 14 апрелдә, Өфөләге «Аҡбуҙат» ипподромының төп трибунаһында XVI «Күсемһеҙ милек. Яҙ–2011» күргәҙмә-йәрминкәһе асылды. Уның ойоштороусылары булып Башҡортостан Республикаһының Ер һәм мөлкәт министрлығы, БР Сауҙа-сәнәғәт палатаһы, Өфө хакимиәте, шулай уҡ Р Төҙөлөш һәм архитектура буйынса дәүләт комитеты ярҙамында «Азимут» күсемһеҙ милек буйынса берҙәм мәғлүмәт хеҙмәте сығыш яһай.
— Беҙ күргәҙмәне үткәреү форматын яңынан ҡараныҡ. Уны халыҡ өсөн асығыраҡ һәм аңлайышлыраҡ иттек, — тине сараны асыу тантанаһында БР ер һәм мөлкәт министры Юлай Ильясов. – Фәнни конференциялар, киң мәғлүмәт саралары өсөн брифингылар һәм граждандар өсөн консультациялар быға булышлыҡ итәсәк.
— Беҙ күргәҙмәнең йыл һайын үҫә, үҙгәрә барыуына шатбыҙ,— тип билдәләне Өфө хакимиәте башлығының беренсе урынбаҫары Владислав Никитин. – Ҡатнашыусыларҙың күплеге тармаҡтың йәнләнә башлауын аңлата. Күп осраҡта бында республика етәкселегенең һәм муниципаль властарҙың хеҙмәте ҙур.
Яңы асылған күргәҙмә күсемһеҙ милектең бар аспекттары ла ҡағыла. Атап әйткәндә, бында бихисап проекттар күрһәтелгән. Улар араһында «Финанстар һәм ипотека урамы», «Ҡала янындағы йорт. Аҙ ҡатлы һәм ағас йорттар һалыу» йәрминкәһе эшләй. Уларҙың сиктәрендә кредитлау, страховкалау, материалдарҙы эшкәртеүҙең заманса технологиялары, ландшафт дизайны һәм башҡа мәсьәләләр тулы кимәлдә сағылдырыласаҡ. Күргәҙмә-йәрминкәнең махсус бүлеге – «Сит ил күсемһеҙ милке салоны».
Әйтергә кәрәк, был бүлектең географияһы киңәйә. Быйыл унда Франция, Испания, Ҡытай, Төркиә, Таиландтың һәм башҡа илдәрҙең күсемһеҙ милке тәҡдим ителәсәк. Бынан тыш, күргәҙмәгә килеүселәр белгестәрҙән был дәүләттәрҙә йәшәү өсөн нисек паспорт алыу, виза юллау, бизнес асыу һәм башҡалар хаҡында белешә аласаҡ.
Проекттарҙың ҙур өлөшө граждандарға иҫәпләнгән. Халыҡ араһында һорау менән ҡулланғандарҙың береһе – «Шәхси иғландар стенды». Ул күсемһеҙ милек менән алыш-биреш итергә йыйынған кешеләргә ориентирланған. «Буш майҙандар йәрминкәһе» коммерция күсемһеҙ милке объекттарын тәҡдим итә.
Бынан тыш, күргәҙмә-йәрминкә сиктәрендә эшлекле пограмма ла әҙерләнгән, унда тармаҡтың көнүҙәк мәсьәләләре ентекләберәк ҡараласаҡ.
Күргәҙмә-йәрминкә үҙ эшен 16 апрелдә тамамлаясаҡ.


text:
Һаулыҡ һаҡлау, төҙөлөш, штрафтар иғтибар үҙәгендә
Башҡортостан парламентының өс даими комитетының бөгөнгө ултырышында һаулыҡ һаҡлау, төҙөлөш һәм яңы штрафтар депутаттарҙың иғтибар үҙәгендә буласаҡ. Социаль сәйәсәт һәм һаулыҡ һаҡлау комитеты "Башҡортостан Республикаһында бала хоҡуҡтарының төп гарантиялары тураһында", "Башҡортостан Республикаһында социаль партнерлыҡ органдары тураһында", "Башҡортостан Республикаһында туберкулездың таралыуын иҫкәртеү тураһында", "Башҡортостан Республикаһында мәрхүмдәрҙе ерләү эше тураһында" БР закондарына үҙгәрештәр индереү тураһында дүрт республика закон проектын беренсе уҡыуҙа ҡарай.
БР Дәүләт Йыйылышының Сәнәғәт, транспорт, төҙөлөш, элемтә һәм эшҡыуарлыҡ буйынса комитеты яҙғы сессияла беренсе уҡыуҙы уңышлы үткән өс закон проекты менән бер рәттән "Административ хоҡуҡ боҙоуҙар тураһында" Башҡортостан Республикаһы Законының 301-се статьяһына үҙгәрештәр индереү тураһында" яңы закон проектын, шулай уҡ "Башҡортостан Республикаһында ваҡлап һатыу баҙарҙарын ойоштороу тураһында" БР Законына үҙгәрештәр индереү тураһында проектты (беренсе уҡыу) ҡараясаҡ.
Икенсе комитет көнө программаһын Дәүләт ҡоролошо буйынса комитет ултырышы тамамлаясаҡ. Унда Башҡортостан Республикаһы буйынса айырым суд участкалары мировой судьялары вазифаларына кандидатуралар, шулай уҡ уҙған сессияла беренсе уҡыуҙа ҡабул ителгән дүрт закон проекты ҡараласаҡ.


text:
Өфөлә «Беҙ бергә» хәйриә акцияһы үтә
«Берҙәм Рәсәйҙең Йәш Гвардияһы» төбәк бүлексәһе һәм «Сатурн» таксийы Өфөлә «Беҙ бергә» хәйриә акцияһын үткәрә. Унда аҙ тәьмин ителгән ғаиләләр һәм приюттарҙағы балаларға китаптар, әсбаптар, канцелярия тауарҙарын тапшырырға теләгән һәр кеше ҡатнаша ала.
Такси хеҙмәтенән файҙаланырға кәрәк булғанда, «Сатурн» (267-67-67) таксийына шылтыратып, йыртмалы талонда бәйләнеш телефондарығыҙҙы һәм балаларға теләктәрегеҙҙе яҙып, балаларға тапшырырға теләгән әйберҙәрҙе талон менән бергә машинала ҡалдырырға мөмкин.
1 июндә, Халыҡ-ара балаларҙы яҡлау көнөндә, бөтә әйберҙәр ҙә мохтаждарға тапшырыласаҡ.


text:
Башҡортостанда 20 ғинуарҙан көндәр йылытасаҡ
Йәкшәмбе, 20 ғинуарҙан Башҡортостанда көндәр йылытасаҡ. Рәсәй Гидрометеорология үҙәге мәғлүмәттәре буйынса, төндә төбәктә – минус 8-13 градус, көндөҙ минус 3-7 градус булыуы көтөлә.
19 ғинуарҙа һауа температураһы республиканың ҡайһы бер райондарында төндә минус 26 градусҡа етәсәк. Көндөҙ иң түбән һауа температураһы минус 11 градус тәшкил итәсәк. Башҡортостандың күпселек райондарында керәшен һыуыҡтары көтөлмәй. Синоптиктар көндөң болотло булыуын, ҡар яуыуын, һауа температураһының төндә – минус 12-18 градус, көндөҙ минус 5-7 градус булыуын күҙаллай.
Ҡыш өсөн сағыштырмаса йылы һауа торошо республикала алдағы аҙнала ла һаҡланасаҡ.


text:
Дмитрий Медведев: 2009 көрсөк йылы өсөн беҙ күп түләмәнек
Рәсәйҙәр 2009 көрсөк йылы өсөн сағыштырмаса аҙ хаҡ түләне. Бер юлы өс федераль каналдың – «Беренсе», «Россия» һәм НТВ – тура эфирында уҙған йылға йомғаҡ яһап, Рәсәй Президенты Дмитрий Медведев бөгөн ошондай фекер әйтте.
— Иҡтисади көрсөккә ҡарамаҫтан, 2009 йыл беҙгә сағыштырмаса еңел бирелде, — тине Президент. – Хәҙер, ил иҡтисады бирешмәне һәм беҙ өс нәмәгә өлгәшә алдыҡ, тип тулы ышаныс менән әйтергә мөмкин. Беренсеһе – бөтә социаль түләүҙәрҙең тотороҡлоғон тәьмин итеүгә һәм пенсияларҙың күләмен арттырыуға өлгәштек. Был йүнәлештә эш, әйткәндәй, киләһе йылда ла дауам иттереләсәк. Икенсеһе – беҙ финанс тотороҡлолоғон һаҡлай, банк һәм кредит өлкәләрендә тәртип булдыра, милли валютабыҙҙың тотороҡлолоғон тәьмин итә алдыҡ. Һәм өсөнсөһө – беҙ системаны тәшкил итеүсе предприятиеларыбыҙҙы һаҡлай алдыҡ, уларҙың береһенең дә банкротлығына юл ҡуйманыҡ.
Дмитрий Медведев фекеренсә, быйыл Рәсәйҙә инфляцияның туғыҙ процент ҡына тәшкил итеүе лә беҙҙең көрсөк йылы өсөн түләгән хаҡтың түбән булыуы хаҡында һөйләй, ә 2008 йылда ул 13 процент булғайны.
— Шул уҡ ваҡытта быйыл беҙҙә эске тулайым продукт 8,7 процентҡа кәмене, — тине Президент, — әммә мин 2010 йылда уҡ уның 2,5 проценттан биш процентҡа тиклем үҫешен күҙәтәсәгебеҙгә ышанам.
Үҙенең һис шикһеҙ ыңғай үҙгәрештәре менән бер рәттән уҙып барыусы йыл беҙгә, Президент фекеренсә, бик күп хәл ителмәгән проблемалар ҙа ҡалдырҙы. Улар араһында иң мөһимдәре – эшһеҙлек, иҡтисадтың сеймал экспортына бәйле булыуы һәм илебеҙҙә конкуренцияға һәләтһеҙ предприятиеларҙың күплеге.
— Тауарҙарыбыҙ эске Рәсәй һәм бөтә донъя баҙарҙарында талап ителһен һәм конкуренцияға һәләтле булһын өсөн инновацион технологияларҙы индерергә кәрәк, — тип иҫәпләй Президент. Әммә был йүнәлештә эш әлегә беҙҙә, ҡыҙғанысҡа ҡаршы, бик һүлпән алып барыла.


text:
Төбәктә БР Дәүләт Йыйылышы – Ҡоролтайға депутаттар һайлау кампанияһы старт алдыФото: Олег Яровиков
Төбәктә БР Дәүләт Йыйылышы – Ҡоролтайға депутаттар һайлау кампанияһы старт алды
Төбәктә БР Дәүләт Йыйылышы – Ҡоролтайға депутаттар һайлау кампанияһы старт алдыФото: Олег Яровиков
Төбәктә Башҡортостан Республикаһы бишенсе саҡырылыш Дәүләт Йыйылышы – Ҡоролтайға депутаттар һайлау кампанияһы башланды. Бындай ҡарар бөгөн,18 июндә, БР Үҙәк һайлау комиссияһы менән ҡабул ителде. Һайлау берҙәм тауыш биреү көнөндә – 2013 йылдың 8 сентябрендә үтә.
Республиканың закондар сығарыу органы составына 110 депутат инәсәк. Уларҙың яртыһы — бер мандатлы һайлау округтары буйынса, икенсе яртыһы партия исемлектәре буйынса һайлана.
БР Үҙәк һайлау комиссияһы рәйесе Хәйҙәр Вәлиев «Башинформ» агентлығында үткән матбуғат конференцияһында хәбәр итеүенсә, күп партиялылыҡ шарттарында һайлауҙар тәүгә үтәсәк. Һуңғы мәғлүмәттәргә ярашлы, Рәсәйҙә 40 сәйси партия теркәлгән. Башҡортостанда 41 партияның төбәк бүлексәләре бар, уларҙың 38-е һайлауҙа ҡатнашыу хоҡуғына эйә.
Төбәктең Үҙәк һайлау комиссияһы рәйесе һүҙҙәренсә, участка комиссиялары составында 27966 кеше эшләйәсәк.
Территориаль һайлау комиссиялары һорауы буйынса, бюллетендәрҙең яҡынса 30 проценты — башҡорт һәм татар телдәрендә, ҡалғаны рус телендә баҫтырыласаҡ, тип хәбәр итте комиссия секретары Марина Долматова. Башҡортостанда бөтәһе 3 миллион 60 мең 964 һайлаусы теркәлгән. Тауыш биреү өсөн 3 миллион 106 мең 878 һайлау бюллетене әҙерләнәсәк.
Тейешле һайлау участкаһына килә алмаған һайлаусылар өсөн 70 мең теркәүҙән төшөрөү таныҡлығы бланкы әҙерләнәсәк.


text:
Күсемһеҙ милеккә хоҡуҡтарҙы теркәүҙең хоҡуҡи аспекттары хаҡында шылтыратып белергә мөмкин
Шишәмбе, 8 июндә, "Версия Башкортостана" гәзитендә 15-17 сәғәттәрҙә сираттағы "ҡыҙыу линия" эшләйәсәк. Күсемһеҙ милекте теркәү һәм уның менән алыш-биреш итеү менән бәйле һәм ошо ведомствоға ҡағылышлы башҡа төрлө һорауҙарға БР буйынса Росреестр Идаралығының хоҡуҡи тәьминәт бүлеге начальнигы Сергей Мережников яуап бирәсәк, шулай уҡ Өфөнөң прокурорының өлкән ярҙамсыһы Марина Колпакова башҡа һорауҙарға асыҡлыҡ индерәсәк.
"Версия Башкортостана" гәзитенә бик күп шылтыратыуҙар һәм хаттар килә: республика халҡын хоҡуҡи хәл итеүҙе талап иткән төрлө мәсьәләләр борсой. Гәзит бушлай хеҙмәтләндереү күрһәтә: редакцияға саҡырылған юристар һәм төрлө ведомстволар хеҙмәткәрҙәре граждандарға туранан-тура телефон аша консультация бирә. Был ике сәғәт эсендә бирелгән барлыҡ һорауҙарға яуаптар "Версия Башкортостана" гәзитенең яҡын көндәрҙәге һандарында баҫылып сыға.
"Ҡыҙыу линия" һәр ваҡыттағыса айҙың һәр икенсе һәм дүртенсе шишәмбе көндәрендә үткәрелә. Был көндәрҙә редакцияға 15 сәғәттән 17 сәғәткә тиклем (8-347) 272-79-16 телефоны аша шылтыратырға һәм борсоған һорауыңды бирергә мөмкин. Шулай уҡ үҙ һорауыңды гәзиттән ҡырҡып алынған купонға ла яҙып ебәрергә була – яуап “Һеҙҙең хоҡуҡ” рубрикаһында баҫылып сығасаҡ.


text:
Һауа шары
Һауа шары — балалар уйыны.
Уйын урыны[үҙгәртергә | вики-тексты үҙгәртергә]
Ауыл осондағы тигеҙ, киң майҙансыҡ, сирәм ер, сыныҡтырыу лагерында спорт майҙансығы.
Әҙерлек[үҙгәртергә | вики-тексты үҙгәртергә]
Һәр уйынсыға 60-70 см оҙонлоғондағы беләк йыуанлығы таяҡ; ағастан эшләнгән шар. Шар таяғы ҡаҡланған ҡайын ағасынан, шар ҡаҡланған ҡайын тамырынан эшләнә.
Уйнаусылар ишләшеп ике тигеҙ өлөшкә бүленәләр. Яҡтарҙың башлыҡтары шыбаға тотошоп, көтөүсе һәм һуғыусы яҡты билдәләйҙәр: шыбағала ҡулы өҫкә сыҡҡаны шар һуға, аҫта ҡалғаны көтөүсе була. Яҡтарҙың урынын һауала шар таяғы өйөрөп тә билдәләргә була. Ҡайһы башлыҡтың таяғы, ергә төшкәс, һап яғы менән үҙенә ҡарап ята, шуның яғы шар һуға, икенсе яҡ көтөүсе була. Әгәр таяҡ башы бер төрлө төшһә, тағы өйөрәләр.
Майҙансыҡтың уртаһынан сик һыҙыла. Һыҙыҡ уртаһында мая соҡоро ҡаҙыла. Уның диаметры — 20, тәрәнлеге — 10 см. Һыҙыҡтың бер яғын һуғыусылар, икенсе яғын көтөүселәр биләй. Һуғыусылар яғында, сик һыҙығынан 2-3 метр ара ҡалдырып, параллель һуғыу һыҙығы һыҙыла. Көтөүсе яҡтың башлығы шар менән мая соҡоро янында ҡала һәм ҡулына бейәләй кейә. Башҡа уйнаусыларҙың барыһында ла (һуғыусыларҙа ла, көтөүселәрҙә лә) 60-70 см оҙонлогондағы таяҡ.
Уйындың аңлатмаһы[үҙгәртергә | вики-тексты үҙгәртергә]
Һуғыусы яҡтың башлығы иптәштәре араһында шарға һуғырға сират билдәләй. Көтөүсе башлыҡ, мая соҡоро янында тороп шарҙы һауаға сҡйә. Шар ергә төшөп килгән саҡта сират буйынса беренсе һуғыусы һуғыу һыҙығынан шарға таяғын бәрә. Әгәр шар, бәрелгән таяҡтан ҡаҡлығып, алыҫҡа осһа, һуғыусы таяғын ҡотҡарырға йүгерә. Был ваҡытта көтөүселәрҙең береһе таяғы менән осоп барған шарҙы кире ҡаҡлыта һәм уны йә үҙе, йә иптәше көтөүсе башлыҡҡа бәрә. Башлыҡ шарҙы мая соҡорона төшөрә. Әгәр көтөүсе башлыҡ таяғын ҡотҡарырға йүгергән һығыусыбалалан алда шарҙы мая соҡорона төшөрһә, яҡтар урындарын алмаштыра; һуғыусы яҡ —— көтөүсе, көтөүселәр һуғыусы була. Ә инде һуғыусы шар мая соҡорона төшмәҫтән алда таяғын соҡорға төртһә, уйын шул килеш дауам итә. Таяғын ҡотҡарған уйнаусы шарға һуғырға торған иптәштәре артына баҫа.
Ҡағиҙәләр[үҙгәртергә | вики-тексты үҙгәртергә]
Шар һуғыусыға таяғы шарға теймәһә, ул сик һыҙығы яғында ҡала һәм иптәшенең шарҙы алыҫҡа һуғыуғын көтә.Әгәр берәй һуғыусышарҙы алыҫҡа осорһа, сик һыҙығы янында торған һуғыусылар уның менән үҙ таяҡтарын ҡотҡарырға йүгерә. Бәрелгән таяҡтар барыһыла ҡотҡарылһа, таяғын шарға тура бәргән һуғыусы таяҡтарын ҡотҡарған иптәштәре араһынан беренсе булып яңынан шар һуғырға сиратҡа баҫа, ҡалғандары, тәүҙә шарға һуҡҡан нәүбәттә сығып, үҙ-ара сиратты билдәләйҙәр.
Әгәр бер һуғыусы ла таяғын ҡотҡара алмаһа, яҡтар урындарын алмаштыра.
Һуғыусы башлыҡ үҙе сиратта тормай, ғәҙәттә, ул ҡотҡарылмаған таяҡтар күбәйеп киткәндә, иптәштәренә ярҙамға килә. Һуғыусы яҡтың бар таяҡтары ла шарға бәрелеп ҡотҡарылмаһа, һуғыусы башлыҡ көтөүсе башлыҡтың таяғын шарға бәрә һәм ул шуның менән һуңғы мөмкинселекте файҙалана. Көтөүселәр таяҡтарын ҡотҡарыусыларға тотҡарлыҡ яһарға тейеш түгел.
Уйындың әәһәмиәте[үҙгәртергә | вики-тексты үҙгәртергә]
Ҡул, аяҡ мускулдарын хәрәкәтсел эшкә йәлеп итә, ҡул хәрәкәттәренең таҫыл һәм килешле булыуын яҡшырта; иптәшлек, бер-береңә ярҙам итеү кеүек сифаттар тәрбиәләй.
Әҙәбиәт[үҙгәртергә | вики-тексты үҙгәртергә]
- И.Ғ. Ғәләүетдинов. Башҡорт халыҡ балалар уйындары. – Өфө : Китап, 2002 й. ISBN 5-295-02840-2
- Башҡорт халыҡ уйындары / [төҙ. Г. Р. Хөсәйенова]. – Өфө : Ғилем, 2006 q. – 72 б. ; 20 см. – 200 д. – ISBN 5-7501-0628-4.
- Т.Х.Аслаев. Ы.Ә. Исламғолова. Уйнат, уйлат баланы. Өфө 1987 й.
- Балалар фольклоры. Беренсе китап. 1994йыл Өфө.– ISBN 5-295-01280-8.
- Балалар фольклоры. Икенсе китап. 1994йыл Өфө. – ISBN 5-295-01534-3
- «Һауа шары» уйыны. \\ Рөстәм НУРЫЕВ. «Шоңҡар» журнал. №4. 2013.


text:
Азатлыҡ статуяһы
Координаталар: 40°41′21″ с. ш. 74°02′39″ з. д. / 40.68920916669477350° с. ш. 74.04443888891678682° з. д. (G) (O)
Азатлыҡ статуяһы (ингл. Statue of Liberty, Liberty Enlightening the World) — тулы исеме «донъға нур һибеүсе Азатлыҡ» — АҠШ-тың бөтә донъяға билдәле скульптураһы, Президент Кливленд ҡатнашлығында 1886 йылдың 28 октябрендә Америкала, Нью-Йорктан яҡынса 3 км алыҫлыҡта асыла.
Был статуя Нью-Йоркҡа океандан килеүсе пассажирҙарҙы уң ҡулындағы Азатлыҡ факелын тотҡан мөһабәт ҡатын-ҡыҙ статуяһы ҡаршылай. Һул ҡулындағы таҡтаға Американың Бойондороҡһоҙлоҡ декларацияһы ҡабул иткән көн «1776 йыл, 4 июль», тип яҙылған.
Шул датаның йөҙ йыллығына арнап, статуяны француз демократтары уйлап сығара. Улар Азатлыҡ статуяһында Америкалағы демократияға һоҡланыуын сағылдырырға теләй. Скульптураны француз скульпторы Фредерик Бартольди, ә пьедесталын Америка архитекторы Ричард Хант эшләй. Статуяны эшләү өсөн аҡсаны Францияла төрлө мәрхәмәтлек саралары, күңел асыү, лотерея үткәреп йыялар. Американың үҙендә төрлө күргәҙмәләр, бокс уйындары үткәрәләр.
Статуяны ҡойоуға ғына 31 тонна баҡыр тотонола. Ауырлығы 125 тоннаға еткән статуяны Америкаға 350 өлөшкә бүлеп, 214 йәшниктә 1885 йылда «Изэр» фрегаты менән килтереп, 27 мең тонна цементтан эшләнгән пьедесталға урынлаштыралар.
Азатлыҡ статуяһының бейеклеге ерҙән алып ҡулындағы факелдың осона тиклем 93 метр. 1972 йылда Америкаға килеп төпләнеүсе халыҡтарға бағышланған музей асыла. Музейға килеүселәр 354 күтәрмәнән тажына тиклем менәләр.
Башына ете нурлы таж — ете диңгеҙ һәм ете континенттың символы, ул тажда 25 тәҙрә — ерҙәге 25 ҡиммәтле таштың символы. Өҫтөнә оҙон күлдәк кейгән ҡатындың аяҡ аҫтында ҡоллоҡ бығауының өҙөлгән сынйырҙары һибелеп ята.Меңәрләгән эмигранттар есөн Тыуған илендә кисергән иҙелеүҙән ҡотолоу билдәһе булған Азатлыҡ Статуяһы Американың төп символына әйләнә.
АҠШ-тын башҡа иҫтәлекле урындары[үҙгәртергә | вики-тексты үҙгәртергә]
- Вашингтон Монументы
- Рашмор
- АҠШ-тын Диңгеҙ пехота Корпусы мемориалы
- Герберт Гувер Билдинг
- Арлингтон милли зыяраты
- Капитолий
- Пентагон
Һылтанмалар[үҙгәртергә | вики-тексты үҙгәртергә]
- История Статуи Свободы
- Statue of Liberty National Monument — National Park Service(инглизсә).
- Статуя Свободы — Еще одна статья про Статую Свободы (урыҫса).
- The official Historical Site handbook — инглизсә тарихи белешмә.


text:
Зөһрә Рәхмәтуллина: «Башҡортостан Президентының Мөрөжәғәтнамәһе йәмғиәтте туплауға йүнәлтелгән»
— Башҡортостан Президенты киләһе йылға төбәктең төп үҫеш нөктәләрен билдәләне, — тип республика башлығының БР Дәүләт Йыйылышына Мөрәжәғәтнамәһенә комментарий бирҙе Дәүләт Думаһы депутаты Зөһрә Рәхмәтуллина. — Был, иң элек, республика халҡының тормош сифатын, граждандарыбыҙҙың рухи һәм физик һаулығын үҫтереү, уларҙы лайыҡлы торлаҡ, эш шарттары менән тәьмин итеү, яңы эш урындары булдырыу.
Депутат әйтеүенсә, был моменттар айырыуса мөһим, сөнки республикала һәм тотош ил буйынса сәйәсәттең төп маҡсаты – халыҡтың тормош сифатын яҡшыртыу. Рәсәйҙә тормош ҙур, бай, күп милләтле илгә лайыҡлы булырға тейеш.
— Бөгөнгө Мөрәжәғәтнамә билдәләгән төп тема – иғтибарҙы йәмғиәтте туплауға йүнәлтеү. Граждандарҙың һәм властың үҙ-ара килешеп эшләүенә. Берҙәм йәмғиәт кенә тәғәйен һөҙөмтә бирә ала. Властың бөтә тармаҡтары ла, иң элек, республикала ла, ҙур илебеҙҙә лә халыҡтың көнкүрешен яҡшыртыуға эшләргә тейеш.
Республика алдында ярайһы уҡ ҡатмарлы йыл – ШОС һәм БРИКС саммиттарына әҙерлек, Рәсәй Президентының май айындағы указдарын тормошҡа ашырыу. Зөһрә Рәхмәтуллина, Мөрәжәғәтнамәлә ҡуйылған маҡсаттарҙы бойомға ашырыу өсөн республикала бөтә шарттар ҙа бар, тип билдәләне. Төбәк үҫешә, һөҙөмтәле инвестиция ҡануниәте булдырылған. Башҡортостанға инвесторҙар килә, уларға етди административ ярҙам күрһәтелә.
Бөгөн Башҡортостан Президентының Дәүләт Йыйылышына Мөрәжәғәтнамәһендә булған төп моменттар башлыса Владимир Путиндың Федераль Йыйылышҡа Мөрәжәғәтнамәһендә билдәләнгән положениеларға оҡшаш.


text:
Лилиә Ғүмәрова баш табиптарға күсмә медицина комплекстарынан асҡыстар тапшырҙыФото: Олег Яровиков
Лилиә Ғүмәрова баш табиптарға күсмә медицина комплекстарынан асҡыстар тапшырҙы
Лилиә Ғүмәрова баш табиптарға күсмә медицина комплекстарынан асҡыстар тапшырҙыФото: Олег Яровиков
Башҡортостанда 11 дауахана «КАМАЗ» автомобиле базаһында күсмә медицина комплекстары алды. Мобиль поликлиникалар менән хәҙер Республика кардиология диспансеры, Октябрьскийҙың 1-се ҡала дауаханаһы, Стәрлетамаҡтың 1-се клиник дауаханаһы, Нефтекама Үҙәк ҡала дауаханаһы, Белорет Үҙәк район клиник дауаханаһы, Күмертау Үҙәк ҡала дауаханаһы, Бөрө район дауаханаһы, Сибай Үҙәк ҡала дауаханаһы, Мәсәғүт Үҙәк район дауаханаһы тәьмин ителде. Шулай уҡ Дыуан районына һәм Стәрлетамаҡ балалар дауаханаһына «Балалар сәләмәтлеге» үҙәктәре тапшырылды.
Дауалау учреждениелары етәкселәренә күсмә медицина комплекстарынан асҡыстарҙы тантаналы рәүештә БР Хөкүмәте Премьер-министры урынбаҫары Лилиә Ғүмәрова тапшырҙы.
— Бер йылдан ашыу элек Ғ.Ҡыуатов исемендәге Республика клиник дауаханаһы нигеҙендә модуль ярҙам күрһәтеү үҙәген төҙөргә ҡарар ителде. Һәм был мәсьәлә көндән-көн хәл ителә килә. Күсмә медицина комплекстары төпкөл ауылдарҙа йәшәгән халыҡҡа медицина ярҙамы күрһәтеү мөмкинлеген бирә, — тине вице-премьер.
Башҡортостандың һаулыҡ һаҡлау министры Георгий Шебаев билдәләүенсә, республиканың күсмә модулдәр ҡулланыу тәжрибәһе федераль кимәлдә юғары баһа алған. Башҡортостан өлгөһөндә Рәсәйҙең Һаулыҡ һаҡлау министрлығы төпкөлдә йәшәгән халыҡҡа сифатлы медицина ярҙамы күрһәтеү маҡсатында ҡайһы бер субъекттарға шундай уҡ күсмә модулдәр алырға ҡушҡан. «Бындай үҙәктәрҙе һатып алыуға средстволар республикаға яңыртыу программаһын уңышлы тормошҡа ашырғаны өсөн премия булараҡ бүленде. Шуға күрә, мөмкинлектән файҙаланып, был эшкә үҙ өлөшөн индергән кешеләргә рәхмәтемде белдерәм», — тине министр.
БР Һаулыҡ һаҡлау министрлығының матбуғат хеҙмәтенән хәбәр итеүҙәренсә, һуңғы 11 күсмә медицина комплесының дөйөм хаҡы 281,5 миллион һум тәшкил иткән. Бөгөнгө көндә 190 махсус медицина ярҙамы күрһәтеү автомобиле эшләй. 15 майҙа ике ашығыс ярҙам машинаһы Республика балалар клиник дауаханаһына тапшырылды.


text:
Яңы китап донъя күрҙе
Зәйнәб Биишева исемендәге “Башҡортостан” китап нәшриәте тарихсы ғалим Билал Хәмит улы Юлдашбаевтың “Башҡортостандың милли-дәүләт ҡоролошо тип аталған дүрт томдан торған ете китабын нәшер итеүҙе тамамланы.
Автор үткән быуаттың 60-сы, 70-се йылдарында бай материалдар туплауға өлгәшә. Әммә дөрөҫлөктө сағылдырған ғалимдың эштәре заманында баҫылмай ята. Тик хәҙер генә киң йәмәғәтслек тарихи документтар менән ентекләп таныша ала, ти Зәйнәб Биишева исемендәге "Башҡортостан" китап нәшриәте директоры Зөфәр Тимербулатов.


text:
Өфөлә Волга буйы федераль округы субъекттары вәкилдәре Дәүләт Советы ултырышында күтәрелгән мәсьәләләрҙе тикшерәФото: Олег Яровиков
Өфөлә Волга буйы федераль округы субъекттары вәкилдәре Дәүләт Советы ултырышында күтәрелгән мәсьәләләрҙе тикшерә
Өфөлә Волга буйы федераль округы субъекттары вәкилдәре Дәүләт Советы ултырышында күтәрелгән мәсьәләләрҙе тикшерәФото: Олег Яровиков
Бөгөн Өфөлә Волга буйы федераль округының 12 субъекты вәкилдәре Рәсәй Президенты ярҙамсыһы Юрий Трутнев рәйеслеге аҫтында Дәүләт Советы ултырыштары барышында күтәрелгән мәсьәләләрҙе тикшерә. Ил өсөн мөһим булған мәсьәләләр ер ресурстары менән идара итеү, төбәктәрҙә инвестицион мөхитте яҡшыртыу, урман хужалығын үҫтереүгә бәйле.
Юрий Трутнев билдәләүенсә, Владимир Путин ҡушҡан эштәрҙең бер өлөшө Дәүләт Советы ултырыштары йомғаҡтары буйынса Рәсәй Хөкүмәтенә йүнәлтелгән. Шул уҡ ваҡытта уларҙың ярайһы уҡ ҙур өлөшө субъекттарға ла ебәрелгән. Бөгөн көндөң тәүге яртыһында кәңәшмәлә ҡатнашыусылар ер ресурстары менән идара итеү буйынса бойороҡтарҙың үтәлешен тикшерҙе.
— Төбәк башлыҡтары өсөн Рәсәй Президентының бойороҡтарын үтәү өҫтөнлөклө йүнәлеш булып тора. Һәм Рәсәй Федерацияһының барлыҡ субъекттары, шул иҫәптән беҙҙең республика, был эште юғары кимәлдә ойошторорға тырыша, — тине Башҡортостан Президенты Рөстәм Хәмитов. – Дәүләт Советында иң киҫкен, көнүҙәк мәсьәләләр тикшерелә. Ултырыш йомғаҡтары буйынса мөһим ҡарарҙар ҡабул ителә һәм улар үтәлергә тейеш.
Көндөң икенсе яртыһында Волга буйы федераль округы субъекттары вәкилдәре бюджеттарҙың балансланыуына арналған мәсьәләләрҙе тикшерәсәк. Юрий Трутнев билдәләүенсә, төбәктәрҙең Рәсәй Президентының май айындағы указдарын үтәргә әҙер булыу-булмауы тикшереләсәк.
Шулай уҡ бөгөнгө ултырыштарҙа субъект башлыҡтары эшмәкәрлегенең һөҙөмтәлелегенә баһа биреү методикаһын үҙгәртеү темаһы ҡараласаҡ. Рәсәй Президенты ярҙамсыһы билдәләүенсә, һөҙөмтәлелеккә баһа биреү – берҙәм дәүләт имтиханы түгел, уның өсөн теге йәки был билдә ҡуйылырға тейеш түгел.
— Һөҙөмтәлелеккә баһа биреү методикаһында иң мөһиме – һеҙҙең менән бергә үҫеш йүнәлештәрен билдәләү.
Шул уҡ ваҡытта, Юрий Трутнев хәбәр итеүенсә, РФ Төбәктәр үҫеше министрлығы тәүге йомғаҡтар яһаған да инде. Рәсәй Президенты ярҙамсыһы субъект башлыҡтары менән бергә һайланған йүнәлештәрҙе ентекләберәк тикшеререгә тәҡдим итте.


text:
Өфө атмосфераға зарарлы матдәләр бүлеп сығарыу буйынса Рәсәйҙә 13-сө урында тора
Федераль дәүләт статистикаһы хеҙмәтенең 2012 йылғы мәғлүмәттәре буйынса РИА Рейтинг атмосфераға зарарлы матдәләр бүлеп сығарған иң ҙур ҡалалар исемелеген төҙөгән. Исемлеккә 100 ҡала ингән, улар араһында Башҡортостандың дүрт ҡалаһы ла бар.
Миллионлы халҡы булған Өфө 13-сө урында тора. Үткән йылда атмосфераға бүленеп сыҡҡан зарарлы матдәләр күләме 205,5 мең тонна тәшкил иткән. Һуңғы ике йыл эсендә күрһәткес 24,5 процентҡа кәмегән.
270 мең кеше йәшәгән Стәрлетамаҡ – 43-сө урында. Ҡала заводтары һауаға 69 мең тоннаға яҡын зарарлы матдәләр бүлеп сығарған. 2010 йыл менән сағыштыранда, был ике тапҡырға кәмерәк – минус 50,7 процент.
51-се баҫҡыста Благовещен урынлашҡан. Сәнәғәт ҡалдыҡтары күләме унда 58,3 мең тонна тәшкил иткән. Ҡалала 34 мең кеше йәшәй. 2010 йыл менән сағыштырмаса, экологик хәл шулай уҡ яҡшырған: ҡалдыҡтар күләме 15 процентҡа кәмегән.
Салауат ҡалаһы (155 мең кеше) 62-се урынды биләй. Унда һауа атмосфераһына 44,5 тонна зарарлы матдәләр бүленеп сыҡҡан.


text:
Фото:
Стәрлетамаҡтан ғаилә «Мөхәббәт һәм тоғролоҡ өсөн» миҙалы менән наградланған
Фото:
Стәрлетамаҡтан Атанғоловтар ғаиләһе «Мөхәббәт һәм тоғролоҡ өсөн» миҙалы менән наградланған. Бындай ваҡиға ҡала тарихында беренсе тапҡыр.
2008 йылдан алып билдәләнеүсе байрам — Ғаилә, мөхәббәт һәм тоғролоҡ көнөн үткәреү буйынса федераль ойоштороу комитеты менән булдырылған миҙал 25 йылдан ашыу бәхетле никахта йәшәгән һәм ғаиләне нығытыуға ярайһы ҙур өлөш индергән ирле-ҡатынлыларға тапшырыла.
Елена һәм Ғәфүр Атанғоловтар быйыл бергә тормош көтөүҙәренең 30 йыллығын билдәләйәсәк. Уларҙың ете балаһы һәм өс ейән-ейәнсәре бар. Был награда – улар өсөн тәүгеһе түгел. Бығаса Елена Атанғолова «Әсәлек даны» республика миҙалы менән наградланған.


text:
Транспорт һалымы арттырылмаясаҡ
Башҡортостанда транспорт һалымы арттырылмаясаҡ.
—2010 йыл бюджетын төҙөгәндә беҙ эшҡыуарҙар секторына ла, хужалыҡ субъекттарына ла, физик шәхестәргә лә һалым йөкләмәһен арттырыу мөмкинлеген күрмәнек, — ти БР Хөкүмәте Премьер-министрының беренсе урынбаҫары, финанс министры Айрат Ғәскәров. – Илдә транспорт һалымы айҡанлы бәхәсле дискуссия барҙы, уйын ҡағиҙәләре бер-бер артлы үҙгәртелде. Был беҙҙә, иҡтисад өсөн дә, ябай кешеләр өсөн дә көсөргәнешле осорҙа һалым һалыу ставкаһын һәм тәртибен үҙгәртергә ярамай, тигән ышанысты нығытты.


text:
Рөстәм Хәмитов McKinsey компанияһының Рәсәй буйынса идара итеүсе партнеры менән осраштыФото: Олег Яровиков
Рөстәм Хәмитов McKinsey компанияһының Рәсәй буйынса идара итеүсе партнеры менән осрашты
Рөстәм Хәмитов McKinsey компанияһының Рәсәй буйынса идара итеүсе партнеры менән осраштыФото: Олег Яровиков
Башҡортостан Президенты Рөстәм Хәмитов McKinsey компанияһының Рәсәй буйынса идара итеүсе партнеры Виталий Клинцов менән осрашты. Осрашыу Республика йортонда үтте. Рөстәм Хәмитов Салауат ҡалаһының 1-се лицейында McKinsey компанияһының мәктәп системаларын камиллаштырыу буйынса программаһын индереүҙең яҡынса һөҙөмтәләренә баһа бирҙе. Осрашыу барышында компанияның был тәжрибәһен Өфөнөң дөйөм белем биреү учреждениеларында таратыу мөмкинлектәре тикшерелде.
— Республикабыҙҙың мәғариф системаһы насар түгел — ул яйға һалынған, тотороҡло, был өлкәлә етди кешеләр эшләй, яҡшы компетенциялар бар, — тип билдәләне республика етәксеһе. – Әммә 1-се лицейҙың нисек эшләүен, проекттың үҫешеүен күреп, был ыңғай тәжрибәне таратырға, нығытырға теләр инек.
Рөстәм Хәмитов билдәләүенсә, республика белем биреүҙең иң камил формаларына күсергә теләй.
— Үҙгәртеп ҡороуҙың, позицияларҙы нығытыуҙың, мәктәптәрҙең ғәмәлдәге реформаларға бәйле яңы хәлгә яраҡлашыуының яңы алымдарын әҙерләү өҫтөндә бергәләп уйларға кәрәк, — тине Башҡортостан Президенты. – Балалар мәктәпкә ҙур ҡыуаныс менән йөрөһөн, унда ашҡынып торһон өсөн барыһын да эшләргә кәрәк.
2011 йылдан башлап «Газпром нефтехим Салауат» асыҡ акционерҙар йәмғиәте етәкселеге ярҙамында Салауат ҡалаһының 1-се лицейында McKinsey компанияһының мәктәп системаларын камиллаштырыу буйынса программаһы тормошҡа ашырыла. Проект дөйөм белем биреү учреждениеһы эшмәкәрлегенең һөҙөмтәлелеген арттырыуға йүнәлтелгән.


text:
Хорхе Луис Борхес
Хо́рхе Луи́с Бо́рхес (исп. Jorge Luis Borges( audio); 24 август 1899 йыл, Буэнос-Айрес — 14 июнь 1986 йыл, Женева) — аргентина прозаигы, шағир һәм публицист. Борхес бигерәк тә үҙенең прозаик фантазиялары менән билдәле. Уның әҫәрҙәре йыш ҡына йәшерен рәүештә фундаменталь фәлсәфәүи мәсьәләләр буйынса бәхәстәр һәм детектив йәки мажаралары тарихтарға ҡайтып ҡала.[1]. 1920-се йылдарҙа Латин америкалы испан телле поэзияла авангардизмға нигеҙ һалыусы.
Иҫкәрмәләр[үҙгәртергә | вики-тексты үҙгәртергә]
Һылтанмалар[үҙгәртергә | вики-тексты үҙгәртергә]
- Русскоязычный портал Хорхе Луиса Борхеса. Полное собрание сочинений. Статьи. Галерея. Форум.
- Полная библиография Хорхе Луиса Борхеса «Фантастика лабораторияһы» сайтында (урыҫ.)
- Стихотворения в переводе Вадима Алексеева, Бориса Дубина
- 24 август көнө тыуғандар
- 1899 йылда тыуғандар
- Алфавит буйынса шәхестәр
- Буэнос-Айреста тыуғандар
- 14 июнь көнө вафаттар
- 1986 йылда вафаттар
- Женевала вафат булғандар
- Кавалеры Большого креста ордена Альфонсо X Мудрого
- Британия империяһы ордены офицерҙары
- «Италия Республикаһы алдындағы ҡаҙаныштары өсөн» ордены Ҙур тәре кавалерҙары
- Почётлы легион ордены кавалерҙары
- Сәнғәт һәм әҙәбиәт француз ордены кавалерҙары
- «Перу ҡояшы» орденының ҙур тәреһе кавалерҙары
- «ГФР алдындағы ҡаҙаныштар өсөн» орденының махсус дәрәжәле Ҙур тәреһе кавалерҙары
- Сантьяго ордены (Португалия) кавалерҙары
- Бернардо О’Хиггинс ордены кавалерҙары
- Алфавит буйынса яҙыусылар


text:
Өфөлә май башына юлдағы “соҡорҙарҙы” ремонтлау тамамланасаҡ
Өфөлә юлдарҙы ремонтлауҙың яңы миҙгеле етте. Ҡаланың бөтә төп юлдары йүнәтеүҙе талап итә. Беренсе сиратта, был Өфөнөң үҙәк урамдары һәм йәмәғәт транспорты маршруттары линиялары. Дөйөм алғанда, улар Өфөнөң бөтә автомобиль юлдарының 50-60 процентын тәшкил итә.
— Бөгөнгә юл полотноһының алты мең квадрат метры самаһы ремонтланған, быға бер мең тонна асфальт талап ителде, — тип хәбәр итте Өфө хакимиәтенең Коммуналь хужалыҡ һәм төҙөкләндереү идаралығы начальнигы урынбаҫары Николай Соловьев. – Хәҙер “соҡорҙарҙы” ремонтлау эштәре алып барыла, улар 1 майға тамамланырға тейеш, шулай уҡ ҡойолған асфальт-бетон ҡатнашмаһын ҡулланып та ремонт алып барыла. Ул көҙ аҙағына ғына тамамланасаҡ.
Эштәргә Өфөнөң бөтә райондарынан махсус техникаһы, шул иҫәптән ҡатмарлы операцияларҙы үткәреү өсөн термобункерҙары булған муниципаль предприятиелар йәлеп ителгән. Юлдарҙы ремонтлауҙа шулай уҡ ҡаланың төп подрядсыһы – «Өфө битум эмульсиялар заводы» муниципаль унитар предприятиеһы ҙур роль уйнай.
Николай Соловьев әйтеүенсә, эштәр тәүлек әйләнәһенә алып барыла.


text:
Өфөнөң социаль өлкәһе ҡышҡылыҡҡа 95 – 97 процентҡа әҙер
Өфөнөң социаль өлкә объекттары яңы йылытыу миҙгеленә 95-97 процентҡа әҙер, ҡаҙанлыҡтар – 80 процентҡа. Был турала бөгөн Өфө хакимиәтендә үткән оператив кәңәшмәлә уның башлығы Павел Качкаев хәбәр итте.
— Бөгөн төп бурыстарҙың береһе –энергоресурстарҙы экономиялау, — тине ул. – Йыл һайын уларҙы файҙаланыу өс процентҡа кәмеп барырға тейеш.
Павел Качкаев ҡаланың коммуналь хеҙмәттәре иғтибарын туҙған инженер селтәрҙәрен ремонтлауға ла йүнәлтте. Рәсәй Төбәктәр үҫеше министрлығы программаһына ярашлы, йыл һайын улар биш проценттан да кәм булмаған күләмдә алмаштырылырға тейеш, һәм ҡалаға был күрһәткескә етергә кәрәк.


text:
III муниципаль берәмектәр съезының пленар ултырышыФото: Олег Яровиков
III муниципаль берәмектәр съезының пленар ултырышы
III муниципаль берәмектәр съезының пленар ултырышыФото: Олег Яровиков
Өфөнөң Нефтселәр Мәҙәниәт һарайында Башҡортостан муниципаль берәмектәре съезының пленар ултырышы бара. Унда республиканың 895 муниципаль берәмегенең 754-нән вәкилдәр ҡатнаша. Съезға саҡырылған 144 кеше араһында — Федерация Советы ағзалары, Дәүләт Думаһы, БР Дәүләт Йыйылышы-Ҡоролтай депутаттары, дәүләт власы органдары, йәмәғәтселек вәкилдәре.
Ултырышта ҡатнашыусылар бынан алдағы съездан һуң үткән ике йыл эсендә башҡарылған эштәргә анализ бирәләр, тәжрибә уртаҡлашалар, йомғаҡ яһайҙар һәм урындағы үҙидараны артабан үҫтереү юлдарын билдәләйҙәр. Съезд президиумында –Башҡортостан Республикаһы Президенты Рөстәм Хәмитов, Башҡортостан Республикаһы Дәүләт Йыйылышы-Ҡоролтай Рәйесе Константин Толкачев, БР Президенты Хакимиәте Етәксеһе Николай Курапов һәм «Башҡортостан Республикаһы муниципаль берәмектәре Советы» Ассоциацияһы Идараһы рәйесе, Иглин районы хакимиәт башлығы Ришат Исхаҡов.
Регламентҡа ярашлы, ҡатнашыусылар съездың көн тәртибен ҡабул итте һәм эшсе органдарын һайланы. Муниципаль берәмектәр бурыстары тураһында һәм уларҙың эшмәкәрлеген баһалап телмәр менән БР Президенты Рөстәм Хәмитов сығыш яһаны.


text:
Фото:
Борис Мелкоедов матбуғат хеҙмәткәрҙәрен һөнәри байрамдары менән ҡотланы
Фото:
Бөгөн Рәсәй матбуғаты көнө билдәләнә. Башҡортостан Республикаһының элемтә һәм киң коммуникациялар министры Борис Мелкоедов матбуғат хеҙмәткәрҙәрен һөнәри байрамдары менән ҡотланы. Ҡотлауҙа шулай тиелә:
«Хөрмәтле коллегалар!
Республика, ҡала һәм район гәзиттәре, журналдары коллективтарын Рәсәй матбуғаты көнө менән Башҡортостан Республикаһының Элемтә һәм киң коммуникациялар министрлығы исеменән ысын күңелдән ҡотлайым!
Хәҙерге көндә киң мәғлүмәт саралары тормошобоҙҙа мөһим роль уйнай. Һеҙҙең йәмғиәт алдында яуаплылығығыҙ ҙур. Һеҙ дөрөҫ һәм оператив мәғлүмәттәр сығанағы булып тораһығыҙ, йәмәғәт фекерен булдырыуға булышлыҡ итәһегеҙ. Дәүләт баҫмалары республика халҡының даими дуҫы һәм әңгәмәләшеүсеһе.
Һеҙҙең гәзит биттәрендә һәр ваҡыт республиканың социаль, иҡтисади һәм мәҙәни тормошо тураһында яңылыҡтар, ҡала һәм ауыл халҡының уңыштары һәм уларҙы борсоған һорауҙар яҡтыртылыуына беҙ бик шатбыҙ. Бында юғары профессиональ журналистарҙың өлөшө баһалап бөткөһөҙ. Һеҙгә һәм һеҙҙең коллективҡа ысын күңелдән ныҡлы һаулыҡ, бәхеттәр һәм ижади уңыштар теләйем! Үҙегеҙҙең барлыҡ көсөгөҙҙө һәм ваҡытығыҙҙы биреп башҡарған эшегеҙ сәскә атһын!»


text:
Башҡортостан үҫемлекселек тармағын үҫтереүгә яҡынса 104 миллион һум күләмендә федераль субсидия аласаҡ
Башҡортостан үҫемлекселек тармағын үҫтереүгә 103 миллион 961 мең һум күләмендә федераль субсидия аласаҡ. Рәсәй Хөкүмәте 2013 йылда үҫемлекселек өлкәһендәге иҡтисади йәһәттән мөһим программаларҙы ҡушып финанслауға федераль ҡаҙнанан төбәк бюджеттарына бүленәсәк субсидиялар күләмен раҫланы. Документҡа РФ Хөкүмәте рәйесе Дмитрий Медведев ҡул ҡуйҙы. Был маҡсаттарға Рәсәй Федерацияһы субъекттарына йәмғеһе 3 миллиард һум күләмендә аҡса бүленә.
Субсидиялар РФ Ауыл хужалығы министрлығы менән Рәсәй субъекттары дәүләт власының юғары башҡарма органдары араһында төҙөлгән килешеүҙәр нигеҙендә бүленә.


text:
Республикала йәштәрҙең бизнес-проекттары конкурсында еңеүселәр гранттарға лайыҡ булды
Башҡортостан Республикаһы Йәштәр сәйәсәте һәм спорт министрлығы «Йәштәр проекты – 2011» республика йәштәр бизнес-проекттары һәм бизнес-идеялары конкурсында еңеүселәрҙе билдәләне. Йәштәрҙе эшҡыуарлыҡҡа йәлеп итеүгә йүнәлтелгән сараларҙы тормошҡа ашырыу сиктәрендә, шулай уҡ һәләтле йәш эшҡыуарҙарға финанс ярҙам күрһәтеү маҡсатында конкурс тәүгә үткәрелде.
Үткән йылдың декабрендә жюри конкурста ҡатнашыусыларҙың бизнес-проекттарына һәм бизнес-пландарына баһа бирҙе. Башҡортостандың Йәштәр сәйәсәте һәм спорт министрлығы, Иҡтисади үҫеш министрлығы, республиканың Эшҡыуарлыҡ һәм туризм буйынса дәүләт комитеты, Башҡортостан Республикаһы Хөкүмәте Аппараты, БР Эшҡыуарлыҡ ойошмалары ассоциацияһы, БР Бәләкәй эшҡыуарлыҡҡа ярҙам һәм үҫеш фонды вәкилдәре комиссия составына инде.
Конкурста бәләкәй эшҡыуарлыҡ субъекттары һәм 30 йәшкә тиклемге шәхси эшҡыуарҙар ҡатнашты, тип хәбәр иттеләр Башҡортостан Республикаһы Йәштәр сәйәсәте һәм спорт министрлығының матбуғат хеҙмәтенән.
Ойоштороу комитетына йәмғеһе 70-тән ашыу бизнес-проект һәм бизнес-идея килгән. Конкурстың эксперттар советы ағзаһы, министрлыҡтың иҡтисади программалар һәм йәштәр мәшғүллеге бүлеге начальнигы Гөлназ Моратова хәбәр итеүенсә, тәҡдим ителгән эштәр нигеҙҙә аҙыҡ продукттарын һәм көнкүреш изделиеларын етештереү, малсылыҡ, экология һәм мәҙәни-ял итеү эшмәкәрлеге менән бәйле.
Конкурстың «Иң яҡшы йәштәр бизнес-проекты» номинацияһында 15 йәш эшҡыуар финалист булды. Йәнә бишәүһе «Йәштәр бизнес-идеяһы» номинацияһында еңде.
«Иң яҡшы йәштәр бизнес-проекты» номинацияһында еңеүселәргә шәхси эшҡыуарлыҡты үҫтереү өсөн – 150 мең һум күләмендә грант, ә иң яҡшы йәштәр бизнес-идеяһы өсөн 50-шәр мең һум аҡса ҡаралған.


text:
Дәүләт граждан хеҙмәтенә кандидаттарҙың мәғлүмәттәрен тикшереү тураһында Указ
Башҡортостан Республикаһы Президенты Мортаза Рәхимов «БР дәүләт граждан хеҙмәте вазифаларын биләүгә дәғүә итеүсе граждандар һәм БР дәүләт граждан хеҙмәткәрҙәре биргән мәғлүмәттәрҙең дөрөҫлөгөн һәм тулылығын, БР дәүләт граждан хеҙмәткәрҙәренең вазифауи тәртибенә ҡарата талаптарҙы күҙәтеүҙе тикшереү тураһында» Указға ҡул ҡуйҙы.
Документ преамбулаһында әйтелеүенсә, был «Коррупцияға ҡаршы тороу тураһында» Федераль законға, Рәсәй Федерацияһы Президентының 2009 йылдың 21 сентябрендәгне «Федераль дәүләт хеҙмәте вазифаларын биләүгә дәғүә итеүсе граждандар һәм федераль дәүләт хеҙмәткәрҙәре биргән мәғлүмәттәрҙең дөрөҫлөгөн һәм тулылығын, федераль дәүләт хеҙмәткәрҙәренең вазифауи тәртибенә ҡарата талаптарҙы күҙәтеүҙе тикшереү тураһында» 1065-се Указына ярашлы эшләнде.
Указ рәсми баҫылып сыҡҡан көндән алып көсөнә инә.